CELEX: 52017PC0706
Language: fi
Date: 2017-11-30
Title: Muutettu ehdotus NEUVOSTON ASETUS asetuksen (EU) N:o 904/2010 muuttamisesta hallinnollista yhteistyötä arvonlisäveron alalla tehostavien toimenpiteiden osalta

EUROOPAN KOMISSIO
            Bryssel 30.11.2017
            COM(2017) 706 final
            2017/0248(CNS)
            Kohti EU:n yhtenäistä arvonlisäveroaluetta – aika tehdä päätöksiä
            Muutettu ehdotus
            NEUVOSTON ASETUS
            asetuksen (EU) N:o 904/2010 muuttamisesta hallinnollista yhteistyötä arvonlisäveron alalla tehostavien toimenpiteiden osalta
            {SWD(2017) 428 final}{SWD(2017) 429 final}
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Arvonlisävero (alv) on laajapohjaisena kulutusverona merkittävä ja kasvava verotulojen lähde Euroopan unionissa
                  1
               . Viime vuosina alv-järjestelmä ei kuitenkaan ole pysynyt talouden globaalistumisen ja digitalisoitumisen vauhdissa. 
            
            
               On huomattava, että jäsenvaltioiden välisen kaupan nykyinen verotusjärjestelmä perustuu edelleen ”siirtymäjärjestelyihin”. Vuonna 1967 sitouduttiin perustamaan lopullinen alv-järjestelmä, joka toimisi silloisessa Euroopan yhteisössä samaan tapaan kuin yksittäisissä maissa
                  2
               . Koska jäsenvaltioiden väliset verorajat oli poistettava vuoden 1992 loppuun mennessä, oli tarpeen harkita uudelleen, millä tavalla tavarakauppaa verotettaisiin Euroopan yhteisössä. Tavoitteena oli verottaa tavarat alkuperämaassa, jotta yhteisön sisäiseen kauppaan sovellettaisiin samoja edellytyksiä kuin kotimaankauppaan, mikä vastasi täysin ajatusta aidoista sisämarkkinoista.
            
            
               Koska poliittiset ja tekniset edellytykset eivät olleet otolliset tällaiselle järjestelmälle, päätettiin hyväksyä siirtymäkaudella sovellettavat alv-järjestelyt
                  3
               . Kyseisissä järjestelmissä tavaroiden rajat ylittävä kauppa jaetaan yritystenvälisten (B2B) liiketoimien osalta kahteen eri liiketoimeen, jotka ovat verosta vapautettu luovutus tavaroiden lähtöjäsenvaltiossa ja määräjäsenvaltiossa verotettava yhteisöhankinta. 
            
            
               Näissä väliaikaisiksi tarkoitetuissa säännöissä on puutteita, koska mahdollisuus ostaa alv:sta vapautettuja tavaroita lisää myös mahdollisuuksia petoksiin. Järjestelmä ei myöskään monimutkaisuutensa vuoksi sovellu hyvin rajat ylittävään kauppaan. 
            
            
               Arvioiden mukaan vuonna 2015 menetettiin yhteensä noin 152 miljardia euroa alv:n kantamisessa esiintyneiden puutteiden (kuten petosten) vuoksi
                  4
               . Aiemmin arvioitiin, että pelkästään rajat ylittävistä petoksista johtuvat tappiot olivat 50 miljardia euroa
                  5
               . Tällaiset vilpilliset käytännöt vääristävät kilpailua sisämarkkinoilla ja estävät sen asianmukaista toimintaa. Lisäksi niillä on vakavia seurauksia jäsenvaltioiden talousarvioille ja Euroopan unionin (EU) talousarviolle, koska osa EU:n omista varoista saadaan alv:sta. 
            
            
               Komissio korosti 7. huhtikuuta 2016 annetussa arvonlisäveroa koskevassa toimintasuunnitelmassaan
                  6
                tarvetta ottaa käyttöön yhtenäinen eurooppalainen alv-alue, jolla pystyttäisiin vastaamaan 21. vuosisadan haasteisiin. Tarkoituksena on toteuttaa lyhyellä ja keskipitkällä aikavälillä joukko keskeisiä toimenpiteitä, joilla nykyaikaistetaan EU:n alv-järjestelmää ja tehdään siitä yksinkertaisempi, vähemmän altis petoksille ja yritystoimintaa suosiva. 
            
            
               Komissio ilmoitti aikovansa ehdottaa unionin sisäisessä rajat ylittävässä kaupassa sovellettavaa lopullista alv-järjestelmää, jonka periaatteena on verottaa tavarat määräjäsenvaltiossa, jotta saadaan luotua vahva ja yhtenäinen eurooppalainen arvonlisäveroalue.
            
            
               Yhtenä lyhyen aikavälin toimenpiteenä komissio mainitsi aikeensa parantaa tietojen vaihtoa ja analysointia veroviranomaisten välillä ja muiden lainvalvontaviranomaisten kanssa, jotta Eurofiscia
                  7
                voitaisiin vahvistaa ja ottaa käyttöön yhteisten tarkastusten kaltaisia uusia välineitä. 
            
            
               Tarkoituksena oli valmistella lopullisen alv-järjestelmän täytäntöönpanoa ja hillitä tällä välin rajat ylittäviä petoksia.
            
            
               EU:ssa on jo usean vuoden ajan ollut käytössä jäsenvaltioiden veroviranomaisten välinen hallinnollisen yhteistyön yhteinen järjestelmä. Sen avulla voidaan ennen kaikkea auttaa jäsenvaltiota kantamaan alv rajat ylittävissä liiketoimissa ja torjumaan petoksia sisämarkkinoilla. Kuten Euroopan tilintarkastustuomioistuin on todennut
                  8
               , hallinnollista yhteistyötä ja alv-petosten torjuntaa EU:ssa koskevia välineitä on kuitenkin käytettävä laajemmin ja paremmin. 
            
            
               Neuvosto totesi toukokuussa 2016 antamissaan alv-petosten torjuntaa koskevissa päätelmissä
                  9
               , että veroviranomaisten välisen hallinnollisen yhteistyön parantaminen on erittäin tärkeää. Se pani merkille komission aikeen antaa vuonna 2017 säädösehdotus, jolla pyrittäisiin parantamaan keskeisten tietojen vaihtamista, jakamista ja analysointia ja jossa ehdotettaisiin yhteisten tarkastusten suorittamista. Neuvosto kehotti komissiota ehdottamaan keinoja puuttua sellaisiin EU:ssa ja jäsenvaltioissa oleviin oikeudellisiin esteisiin ja käytännön rajoituksiin, jotka estävät tietojenvaihdon laadun parantamista. Toteutettavilla toimilla olisi edistettävä yhteistyötä ja pyrittävä vastaamaan tulli- ja veroviranomaisten kohtaamiin haasteisiin. Niiden olisi katettava kaikki käytettävissä olevat keinot, kuten alv-tietojen vaihtojärjestelmä (VIES)
                  10
               , Eurofisc ja palautemenettelyt.. Se korosti myös, että automaattinen tietojenvaihto on yksi tapa edistää petosten torjuntaa ja että riskien arvioinnissa ja analyysissa on vielä paljon parantamisen varaa EU:ssa.
            
            
               Euroopan parlamentti ilmoitti marraskuussa 2016
                  11
                pitävänsä alv-toimintasuunnitelmaa tervetulleena ja tukevansa siinä ehdotettuja alv-vajeen vähentämiseen ja alv-petosten torjumiseen tähtääviä toimenpiteitä.
            
            
               Aloite on osa ”EU:n yhtenäisen arvonlisäveroalueen perustamista edistävää oikeudenmukaisen verotuksen pakettia”, joka vahvistettiin etenemissuunnitelmassa ”Kohti yhtenäisempää, vahvempaa ja demokraattisempaa unionia”
                  12
               . Sillä pyritään puuttumaan rajat ylittäviin alv-petoksiin panemalla täytäntöön neuvoston, Euroopan parlamentin ja Euroopan tilintarkastustuomioistuimen suositukset ja parantamalla tehokkaalla ja nopealla tavalla verohallintojen välillä ja muiden lainvalvontaviranomaisten kanssa tehtävää yhteistyötä. 
            
            
               Tällaisilla toimenpiteillä valmistauduttaisiin lopullisen alv-järjestelmän täysimääräiseen täytäntöönpanoon. Komissio esitti 4. lokakuuta 2017 joukon säädösehdotuksia, joiden tarkoituksena on panna täytäntöön lopullisen alv-järjestelmän ensimmäinen vaihe, jossa sovitaan yritysten välillä tapahtuvien unionin sisäisten tavaraluovutusten alv-kohtelusta
                  13
               . Lisää ehdotuksia esitetään ensi vuonna.
            
            
               Seuraavat kolme rajat ylittävien petosten tyyppiä ovat edelleen kaikkein laajimmalle levinneitä ja merkittävimpiä EU:ssa: karusellipetokset (yhteisön sisäiset missing trader petokset eli MTIC-petokset), käytettyjä autoja koskevat petokset ja tullimenettelyihin 42 ja 63 liittyvät petokset. 
            
            
               MTIC-petoksissa petoksen tekijä ostaa tavaroita tai palveluja toisesta jäsenvaltiosta maksamatta alv:a mutta veloittaa alv:n tavaroiden jälleenmyynnin yhteydessä; petoksen tekijä ei maksa alv:a veroviranomaisille (kun taas ostajalla on oikeus vähentää alv). Euroopan tilintarkastustuomioistuin ja Europol ovat arvioineet, että MTIC-petokset saattavat aiheuttaa vuosittain 40–60 miljardin euron alv-tulojen menetykset ja että on mahdollista, että 2 % järjestäytyneistä rikollisryhmistä tekee 80 % petoksista. 
            
         
         
            
               Koska autoihin sovelletaan kahta eri alv-järjestelmää (”marginaaliverotus” tai tavanomaiset järjestelyt), alv-petoksia tehdään usein autoilla käytävässä kaupassa. Helpoin tapa tehdä petoksia on myydä käyttämättömiä ajoneuvoja (jolloin koko myyntihinnasta kannetaan vero) käytettyinä tavaroina (jolloin vero maksetaan ainoastaan voittomarginaalista). 
            
            
               Lisäksi kaupan helpottamista varten käyttöön otettua alv:sta vapautettuina tuotavia tuotteita koskevaa järjestelmää (tullimenettelyt 42 ja 63), jossa tavarat on toimitettava välittömästi toisessa jäsenvaltiossa sijaitsevaan yritykseen, käytetään usein väärin ohjaamalla tavarat mustaan pörssiin maksamatta alv:a. Tämäntyyppisiä petoksia tehdään joskus ilmoittamalla tavaroiden arvo liian alhaiseksi tullien välttämiseksi. Vuonna 2015 alv-vapautusta sovellettiin 8,5 miljoonassa tuontitapahtumassa, joiden kokonaisarvo oli 74 miljardia euroa.
            
            
               
                  Tämä aloite täydentäisi neuvoston asetusta (EU) N:o 904/2010
                     14
                   lisäämällä siihen toimenpiteitä, jotka on suunniteltu torjumaan erityisesti tämäntyyppisiä petoksia. Kyseinen asetus on hallinnollisen yhteistyön ja alv-petosten torjunnan oikeusperusta.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               Asetuksessa (EU) N:o 904/2010 vahvistetaan ehdot, joilla jäsenvaltioiden toimivaltaiset viranomaiset voivat tehdä yhteistyötä keskenään ja komission kanssa varmistaakseen alv-sääntöjen noudattamisen sisämarkkinoilla. Alv-toimintasuunnitelmalla pyritään lujittamaan hallinnollisen yhteistyön välineitä ja etenkin Eurofiscia. Tarkoituksena on vahvistaa veroviranomaisten keskinäistä luottamusta ennen lopullisen alv-järjestelmän käyttöönottoa. Tällä välin nämä toimenpiteet auttavat myös rajat ylittävien petosten torjunnassa.
            
            
               •Yhdenmukaisuus unionin muiden politiikkojen kanssa
            
            
               Yksi komission tärkeimmistä tavoitteista on viime vuosina ollut veropetosten ja verovilpin torjunta, jotta jäsenvaltioiden ja EU:n tulot voitaisiin turvata ja kilpailun vääristyminen estää. Tämän komission poliittisissa suuntaviivoissa
                  15
                peräänkuulutetaan voimakkaampia toimia veropetosten ja verovilpin torjumiseksi esim. parantamalla veroviranomaisten välistä hallinnollista yhteistyötä. Nämä prioriteetit on otettu huomioon alv-toimintasuunnitelmassa.
            
            
               Tämä aloite kulkee käsi kädessä muiden alv-aloitteiden kanssa. Sillä on merkittävä asema kaikkein kunnianhimoisimman ehdotuksen eli lopullisen alv-järjestelmän täytäntöönpanossa. Lisäksi MTIC-petokset ovat yksi kymmenestä rikollisuuden aloista, jotka Europol ja neuvosto ovat määritelleet Euroopan unionin tärkeimmiksi painopisteiksi vuosina 2018–2021
                  16
               . Samanlaista lähestymistapaa on noudatettu myös vuosina 2014–2017. Asian kannalta merkityksellisiä ovat myös seuraavat:
            
            
               –EU:n laajuisia alv-petoksia koskevan direktiivin (EU) 2017/1371
                  17
                voimaantulo; ja
            
            
               –Tiiviimmän yhteistyön toteuttamisesta Euroopan syyttäjänviraston (EPPO) perustamisessa annetun neuvoston asetuksen (EU) 2017/1939
                  18
                hyväksyi 12. lokakuuta 2017 yhteensä 20 jäsenvaltiota
                  19
               . Tämä riippumaton, hajautettu EU:n virasto on vastuussa sellaisten petosten, korruption tai rajat ylittävien alv-petosten kaltaisten rikosten tutkinnasta ja syytteeseenpanosta, joiden aiheuttama kokonaisvahinko EU:n budjettiin on yli 10 miljoonaa euroa.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Tämän aloitteen oikeusperusta on Euroopan unionin toiminnasta tehdyn sopimuksen (SEUT-sopimus) 113 artikla. Sen mukaan neuvosto antaa yksimielisesti säännökset välillisiä veroja koskevan lainsäädännön yhdenmukaistamisesta siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi sekä kilpailun vääristymien välttämiseksi.
               
            
            
               •Toissijaisuusperiaate 
            
            
               
                  Jäsenvaltiot ovat ensisijaisesti vastuussa alv:n hallinnoinnista, kantamisesta ja tarkastamisesta. Alv-petokset liittyvät kuitenkin usein rajat ylittäviin liiketoimiin sisämarkkinoilla tai niihin osallistuu sellaisia kaupan alan toimijoita, jotka ovat sijoittautuneet muuhun jäsenvaltioon kuin siihen, jossa vero on maksettava. Se vaikuttaa kielteisesti sisämarkkinoiden toimintaan ja aiheuttaa huomattavia menetyksiä EU:n talousarvioon. 
               
               
                  SEUT-sopimuksen 113 artiklan mukaan neuvosto antaa säännökset välillisiä veroja koskevan lainsäädännön yhdenmukaistamisesta sisämarkkinoiden toteuttamisen ja toiminnan varmistamiseksi sekä kilpailun vääristymien välttämiseksi. Tämän tuloksena on otettu käyttöön EU:n yhteistyövälineitä, jotka on ennen kaikkea suunniteltu järjestämään verohallintojen välistä tietojenvaihtoa ja tukemaan yhteisiä tarkastustoimia, ja perustettu Eurofisc-verkosto. 
               
               
                  Alv-toimintasuunnitelmassa peräänkuulutetaan tehokkaampia välineitä, kuten vahvemman roolin antamista Eurofiscille sekä uusien yhteistoiminta- ja yhteistyötapojen kehittämistä vankan oikeusperustan pohjalta. Tätä ei voida tehdä vain jäsenvaltioiden toimin tai käyttämällä ei-oikeudellisia välineitä. EU:n tasolla saavutettaisiin enemmän lisäarvoa kuin mitä on mahdollista saavuttaa kansallisella tasolla.
               
            
            
               •Suhteellisuusperiaate
            
            
               Ehdotus perustuu suurelta osin nykyiseen oikeudelliseen kehykseen ja täydentää sitä vain niissä kohdissa, joissa kehystä on tarpeen lujittaa. Kaikki ehdotetut toimenpiteet on kehitetty jäsenvaltioiden tarpeisiin. Vaikka niiden vaikutukset alv-petoksiin ovat myönteiset, ne eivät aiheuta lisäkustannuksia yrityksille eivätkä viranomaisille. Poikkeuksena ovat toimenpiteet, jotka edellyttävät tietotekniikan kehittämistä, mutta näissäkin tapauksissa kustannukset pysyvät rajallisina.
            
            
               
                  Sen vuoksi uudet säännökset eivät mene pidemmälle kuin mikä on ehdottoman tarpeen hallinnollisen yhteistyön välineiden tehostamiseksi rajat ylittävien alv-petosten torjunnassa. 
               
            
         
         
            
               •Toimintatavan valinta
            
            
               
                  Voimassa olevan asetuksen (EU) N:o 904/2010 muuttaminen edellyttää neuvoston asetuksen antamista.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ehdotusta laadittaessa arvioitiin asetuksessa (EU) N:o 904/2010
                     20
                   säädetyn hallinnollista yhteistyötä ja alv-petosten torjuntaa koskevan EU:n kehyksen käyttöä. 
               
               
                  Jäsenvaltiot suhtautuvat kokonaisuudessaan myönteisesti asetuksella (EU) N:o 904/2010 käyttöön otettuihin oikeudelliseen kehykseen ja käytännön puitteisiin. Valtaosa niistä katsoo, että niiden ansiosta hallinnollinen yhteistyö on parantunut. Pyynnöstä tapahtuvaa tietojenvaihtoa, automatisoitua pääsyä tietoihin, Eurofiscia ja monenvälistä valvontaa pidetään asetuksen tehokkaimpina välineinä. 
               
            
            
               Jäsenvaltiot ovat kuitenkin edelleen havainneet puutteita etenkin Eurofiscin toiminnassa, koska Eurofisc ei ole vielä saavuttanut täyttä potentiaaliaan. On ilmeistä, että uusia välineitä tai yhteistyötapoja on kehitettävä. Jäsenvaltiot tukevat erityisesti Transaction Network Analysis ohjelmiston (TNA) kaltaisia vaihtoehtoja Eurofiscin puitteissa tapahtuvaan yhteiseen alv-tietojen käsittelyyn ja vaihtoon
                  21
               . Myös automatisoidussa tietojenvaihdossa ja pääsyssä uusiin tietokokonaisuuksiin on edelleen kehittämisen varaa. Tässä yhteydessä jäsenvaltiot ovat erityisen kiinnostuneita pääsystä tullitietoihin tai ajoneuvorekisteritietoihin. 
            
            
               Tietojenvaihto EU:n lainvalvontaviranomaisten kanssa on edelleen arka asia jäsenvaltioille. Jäsenvaltioiden mukaan osallistuminen Eurofisc-työalojen kokouksiin tai oma-aloitteinen tiedustelutietojen vaihto Eurofiscin, Europolin ja OLAFin välillä olisi suositeltavampi tapa parantaa alv-petosten torjuntaan EU:n tasolla osallistuvien viranomaisten välistä yhteistyötä kuin automatisoidun pääsyn myöntäminen Europolille ja OLAFille VIES-järjestelmään tai Eurofiscin tietoihin.
            
            
               Alv:a koskevan hallinnollisen yhteistyön parantaminen olisi täysin johdonmukainen muiden parhaillaan kehitteillä olevien EU:n politiikkojen kanssa. Tämä koskee erityisesti direktiiviä (EU) 2017/1371 ja asetusta (EU) 2017/1939, jolla tiivistetään yhteistyötä EPPOn perustamisessa. Tämä kaikki osoittaa, että useilla EU:n tason yhteisillä aloitteilla on samanlaiset tavoitteet: yhteistyön parantaminen lainvalvonta- ja oikeusviranomaisten välillä ja uusien tapojen löytäminen verotuloihin kohdistuvien vakavimpien uhkien torjumiseen.
            
            
               •Sidosryhmien kuuleminen
            
            
               Komissio pyysi tätä ehdotusta laatiessaan ja nykyisiä järjestelyjä arvioidessaan jäsenvaltioiden veroviranomaisten ja suuren yleisön näkemyksiä erityisesti siitä, miten hallinnollista yhteistyötä voitaisiin parantaa rajat ylittävien petosten torjumiseksi.
            
            
               Useimmat jäsenvaltiot tukevat Eurofiscin puitteissa tapahtuvaa yhteistä tietojen käsittelyä (TNA) ja toimenpiteiden toteuttamista sellaisia petoksia vastaan, jotka liittyvät tullimenettelyihin 42 ja 63. Myös pääsy ajoneuvorekisteritietoihin sai tukea useimmilta jäsenvaltioilta.
            
            
               Muut sidosryhmät, kuten yritykset ja kansalaiset, tukevat EU:n osallistumista jäsenvaltioiden välisen hallinnollisen yhteistyön avustamiseen ja varmistamiseen. Jotkut niistä katsovat, että nykyiset välineet eivät sovellu uusiin liiketoimintamalleihin eivätkä rajat ylittävän järjestäytyneen rikollisuuden torjumiseen. Niiden mukaan vero- ja lainvalvontaviranomaisten väliseen automatisoituun tietojenvaihtoon olisi löydettävä uusia tapoja ja niiden välistä yhteistoimintaa olisi tiivistettävä. Ne tukevat Eurofiscin aseman lujittamista ja ilmoittivat suhtautuvansa myönteisesti yhteisiin tarkastuksiin. 
            
            
               •Asiantuntijatiedon keruu ja käyttö
            
            
               Tätä ehdotusta laadittaessa kuultiin sidosryhmiä ja jäsenvaltioiden viranomaisia, mutta mitään muuta ulkopuolista asiantuntijatietoa ei tarvittu.
            
            
               •Vaikutustenarviointi
            
            
               Ehdotuksen laadinnan yhteydessä tehdyssä vaikutustenarvioinnissa tarkasteltiin viittä eri vaihtoehtoa: 
            
            
               –Eurofiscin puitteissa tapahtuva tietojen yhteinen käsittely ja analysointi; 
            
            
               –jäsenvaltioiden välisiä yhteensovitettuja tarkastuksia koskevien toimintapuitteiden parantaminen; 
            
            
               –tietojen ja tiedustelutietojen vaihdon kehittäminen jäsenvaltioiden veroviranomaisten välillä Eurofiscin puitteissa ja lainvalvontaviranomaisten kanssa EU:n tasolla; 
            
         
         
            
               –autoja koskevasta kahdesta eri alv-järjestelmästä johtuvien petosten torjuminen parantamalla pääsyä ajoneuvorekisteritietoihin; 
            
            
               –tullimenettelyjä 42 ja 63 koskevien tietojen jakaminen tulli- ja veroviranomaisten välillä. 
            
            
               Huolellisesta analyysistä kävi ilmi, että useat vaihtoehdot pitäisi säilyttää, jotta kaikki asiaankuuluvat kysymykset saataisiin ratkottua asianmukaisesti.
            
            
               Asiaankuuluvien tietojen puuttumisen vuoksi ei ollut mahdollista arvioida täsmällisesti ja määrällisesti, mitä hyötyjä parhaiksi katsotuista vaihtoehdoista saataisiin. Eri sidosryhmiin kohdistuvista vaikutusta voidaan kuitenkin esittää tiivistäen seuraavaa:
            
            
               –Jäsenvaltiot: tämän aloitteen tärkeimmillä vaihtoehdoilla voitaisiin nopeuttaa ja tehostaa rajat ylittävien alv-petosten torjuntaa, mikä lisäisi alv-tuloja. Yhteisesti Eurofiscin puitteissa käsiteltävät tiedot eivät aiheuttaisi lisäkustannuksia, sillä kustannukset katetaan jo Fiscalis-ohjelmasta
                  22
               . Uusi tietojenvaihto vero- ja tulliviranomaisten välillä ja automatisoitu pääsy ajoneuvorekisteritietoihin saattavat aiheuttaa täytäntöönpano- ja toimintakustannuksia, mutta niitä voitaisiin kuitenkin rajoittaa käyttämällä jo olemassa olevia järjestelmiä.
            
            
               –Yritykset, mukaan lukien pk-yritykset ja mikroyritykset: petosten tekijöiden tehokkaampi kohdentaminen voisi vähentää sääntöjen noudattamisesta aiheutuvia kustannuksia ja hallinnollista rasitusta unionin sisäiseen kauppaan osallistuvien yritysten osalta, koska kaavailluilla ratkaisuilla käytettäisiin ja analysoitaisiin saatavilla olevia tietoja paremmin, mikä vähentäisi kaupan alan toimijoiden raportointivelvoitteita ja tarvetta suorittaa hallinnollisia tutkimuksia. Yritykset hyötyisivät myös entistä tasapuolisemmista toimintaedellytyksistä ja sisämarkkinoiden paremmasta toiminnasta. 
            
            
               Sääntelyntarkastelulautakunta tarkasteli tähän ehdotukseen liitettyä vaikutustenarviointia 13. syyskuuta 2017. Lautakunta antoi myönteisen lausunnon ja muutamia suosituksia, jotka koskivat erityisesti tarvetta kuvata tarkemmin tämän aloitteen vuorovaikutusta muiden alv-toimintasuunnitelman osatekijöiden kanssa ja määritellä selkeämmät perustelut eri vaihtoehtojen sisällölle. Nämä suositukset otettiin huomioon. Lautakunnan lausunto ja suositukset ovat vaikutustenarviointia koskevassa komission yksiköiden valmisteluasiakirjassa.
            
            
               •Sääntelyn toimivuus ja yksinkertaistaminen
            
            
               
                  Tämä aloite ei kuulu sääntelyn toimivuutta ja tuloksellisuutta koskevan REFIT-ohjelman piiriin.
               
            
            
               •Perusoikeudet
            
            
               
                  Tämän ehdotuksen odotetaan johtavan siihen, että nykyisiä alv-tietoja, joihin voi sisältyä henkilötietoja, vaihdetaan ja käsitellään yhdessä aiempaa laajemmin. Tietojen kerääminen olisi kuitenkin tarkoin kohdennettua ja koskisi ainoastaan toimijoita, joiden epäillään syyllistyneen petollisiin liiketoimiin. Tietoja säilytettäisiin vain niin kauan kuin alv-velvoitteiden täytäntöönpanoon valtuutettujen kansallisten viranomaisten tekemät analyysit ja tutkimukset edellyttävät. Tietoja käytettäisiin vain potentiaalisten petosten tekijöiden yksilöimiseksi varhaisessa vaiheessa ja sellaisten petosverkostojen hävittämiseksi, joiden tarkoituksena on tehdä alv-petoksia käyttämällä väärin alv-järjestelmää. Tietoihin pääsyyn ja niiden käyttöön olisivat oikeutettuja ainoastaan valtuutetut henkilöt.
               
               
                  Nämä toimenpiteet kuuluisivat kuitenkin viime kädessä Euroopan unionin perusoikeuskirjan 8 artiklan soveltamisalaan, ja sen jälkeen, kun ne on lisätty asetukseen (EU) N:o 904/2010, mainitun asetuksen yleiseen tietosuoja-asetukseen
                     23
                   viittaavan 55 artiklan 5 kohdan soveltamisalaan.
               
            
            
               4.TALOUSARVIOVAIKUTUKSET
            
            
               Ehdotuksella ei ole kielteisiä vaikutuksia unionin talousarvioon.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Asetuksen (EU) N:o 904/2010 59 artiklan nojalla asetuksen soveltamista tarkastellaan uudelleen viiden vuoden välein. Lisäksi 49 artiklan mukaan sen arvioimiseksi, miten hyvin hallinnollisella yhteistyöllä pystytään torjumaan verovilppiä ja veron kiertämistä, jäsenvaltioiden on ilmoitettava komissiolle kaikki saatavilla olevat tiedot, joilla on merkitystä asetuksen soveltamisen kannalta (kuten vuositilastot yhteistyövälineiden käytöstä). Tähän ehdotukseen liitetyssä vaikutustenarvioinnissa on luettelo seurannan ja arvioinnin indikaattoreista (ks. 8.1 luku).
            
            
               •Ehdotukseen sisältyvien säännösten yksityiskohtaiset selitykset
            
            
               Ehdotuksen tärkeimmät tavoitteet ovat seuraavat:
            
            
               –kaikkien asiaankuuluvien tietojen yhteinen käsittely ja analysointi Eurofiscin puitteissa;
            
         
         
            
               –jäsenvaltioiden välisiä yhteensovitettuja tarkastuksia koskevien toimintapuitteiden parantaminen;
            
            
               –tietojen vaihdon kehittäminen jäsenvaltioiden veroviranomaisten välillä ja lainvalvontaviranomaisten kanssa EU:n tasolla;
            
            
               –autoja koskevasta kahdesta eri alv-järjestelmästä johtuvien petosten torjuminen parantamalla pääsyä ajoneuvorekisteritietoihin;
            
            
               –tullimenettelyihin 42 ja 63 liittyvien petosten torjuminen.
            
            
               Komissio antoi 4. lokakuuta 2017 ehdotuksen
                  24
                asetuksen (EU) N:o 904/2010 ja erityisesti sen 17 ja 31 artiklan muuttamisesta. Näitä muutoksia on tarkoitus soveltaa luotettaviksi tunnustettuihin verovelvollisiin 1. tammikuuta 2019 alkaen. Tämä lainsäädäntöehdotus on näin ollen kyseiset säännökset sisältävä muutettu ehdotus. 
            
            
               Tämän asetuksen voimaantulopäivästä sovellettavat toimenpiteet
            
            
               Tietojenvaihto ilman edeltävää pyyntöä
            
            
               Asetuksen 13 artiklan muuttamisen myötä toimivaltaiset viranomaiset voisivat vaihtaa tietoja muulla tavalla kuin vakiolomakkeilla, jos ne katsovat sen tarpeelliseksi. 
            
            
               Yhteiset tarkastukset
            
            
               Hallinnollinen tutkimus on usein tarpeen suorittaa alv-petosten torjumiseksi erityisesti silloin, kun verovelvollinen ei ole sijoittautunut siihen jäsenvaltioon, jossa vero on maksettava. VII luvussa on ehdotuksia virkamiesten läsnäolosta hallintotoimistoissa ja verovelvollisten toimitiloissa toisissa jäsenvaltioissa tehtävien hallinnollisten tutkimusten aikana. Asetuksella on tarkoitus ottaa käyttöön uusi yhteistyöväline, jolla parannettaisiin veroviranomaisten valmiuksia valvoa rajat ylittäviä luovutuksia ja suorituksia. Kahden tai useamman veroviranomaisen virkamiehet voisivat halutessaan muodostaa yhden tarkastusryhmän ja osallistua aktiivisesti hallinnolliseen tutkimukseen. Ryhmä tarkastelisi yhden tai useamman etuyhteydessä olevan verovelvollisen (oikeus- ja yksityishenkilöiden) rajat ylittäviä liiketoimia, joissa voi esimerkiksi olla osallisina osallistuviin maihin sijoittautuneita sidossuhteessa olevia yrityksiä. 
            
            
               Kun vähintään kaksi jäsenvaltiota katsoo, että hallinnollinen tutkimus on tarpeen tehdä muualle kuin niiden alueelle sijoittautuneen verovelvollisen ilmoittamista määristä, jotka verotetaan niiden alueella, verovelvollisen sijoittautumisjäsenvaltion olisi suoritettava kyseinen tutkimus ja pyynnön esittävän jäsenvaltion olisi avustettava sijoittautumisjäsenvaltiota osallistumalla aktiivisesti tutkimukseen, jotta vältettäisiin se, että verovelvollisten omaa sijoittautumispaikkaansa unionissa koskeva valinta estää alv:n asianmukaisen täytäntöönpanon ja että veroviranomaisille ja yrityksille aiheutuu päällekkäistä työtä ja hallinnollista rasitusta. Tämä toimenpide olisi erityisen merkittävä sähköisessä kaupankäynnissä tapahtuvien petosten torjumiseksi.
            
            
               Eurofisc 
            
            
               X luvulla otetaan käyttöön Eurofisc-mekanismi, joka mahdollistaa kohdennettujen tietojen nopean vaihtamisen jäsenvaltioiden välillä laajamittaisiin tai uudenlaisiin alv-petoskuvioihin puuttumiseksi. Eurofiscin puitteissa tapahtuvan yhteisen käsittelyn ja analysoinnin nopeuttamiseksi komissio kehittää parhaillaan TNA-ohjelmistoa, jota jäsenvaltiot voivat halutessaan käyttää vuodesta 2018 alkaen. 
            
            
               Jotta TNA:lla voitaisiin havaita EU:ssa sijaitsevat petosverkostot mahdollisimman tehokkaasti, asetukseen (EU) N:o 904/2010 lisättäisiin selkeämpi säännös Eurofiscin puitteissa tapahtuvasta tietojen käsittelystä ja analysoinnista. Osallistuminen tällaiseen käsittelyyn ja analysointiin olisi edelleen vapaaehtoista. Kaikkien jäsenvaltioiden olisi kuitenkin myönnettävä Eurofisc-virkamiehille pääsy VIES-järjestelmässä oleviin unionin sisäisiä liiketoimia koskeviin tietoihinsa TNA:n kautta. Ohjelmistolla voitaisiin näin saada selville kaikki potentiaaliset petosverkostot myös silloin, kun niissä on osallistumattomiin jäsenvaltioihin sijoittautuneita kaupan alan toimijoita.
            
            
               Muutoksen myötä myös Eurofiscin toimintaa ja hallinnointia koskevat säännöt selkeytyisivät. Uusien sääntöjen nojalla Eurofiscia voitaisiin käyttää sovittamaan yhteen yhteiset hallinnolliset tutkimukset, jotka on käynnistetty sen riskianalyysin perusteella. Eurofisc-virkamiehet saavat usein ensimmäisinä tiedon uusista petosverkostoista, ja heillä on vankka asiantuntemus vakavista alv-petoksista. Sen vuoksi he soveltuisivat parhaiten vastaavien hallinnollisten tutkimusten yhteensovittamiseen. 
            
            
               Tämä mahdollistaisi nopeamman ja tehokkaamman reagoinnin TNA:n tuloksiin, ja tällaisista tutkimuksista saadut tiedot voitaisiin käsitellä heti TNA:ssa. Käytännössä tällainen yhteensovittaminen tehtäisiin sillä Eurofiscin työalalla, jolla yhdellä tai useammalla tutkimuksessa mukana olevan jäsenvaltion Eurofisc-virkamiehellä on asiaankuuluvaa asiantuntemusta. Tarkastusten yhteensovittamisen paraneminen jäsenvaltioiden välillä lisäisi niiden valmiuksia reagoida nopeasti alati muuttuviin petollisiin toimiin.
            
            
               Ehdotuksessa annetaan myös Eurofisc-virkamiehille mahdollisuus toimittaa alv-petoskuvioita, riskejä ja vakavia tapauksia koskevat tiedot Europolille ja Euroopan petostentorjuntavirastolle (OLAF) sekä esittää tällaiset tapaukset EPPOlle. Tämä koskisi erityisesti kaikkein eniten vahinkoa aiheuttavia alv-petoksia, kuten MTIC-järjestelyjä ja tullimenettelyn 42 väärinkäyttöä, joissa on usein osallisina rikollisjärjestöjä. Nämä järjestöt käyttävät hyväkseen kansainvälisiä verkostojaan kehittääkseen pitkälle edistyneitä MTIC-järjestelyä, joiden tarkoituksena on imuroida rahaa kansallisista talousarvioista. Ne piileskelevät bulvaanien takana, mikä antaa hallinnollisille toimenpiteille vähemmän painoarvoa. 
            
            
               Lainvalvontaviranomaisten kanssa EU:n tasolla tehtävä yhteistyö mahdollistaisi Eurofisc-tietojen vertaamisen rikosrekisteriin, tietokantoihin ja muihin OLAFin ja Europolin hallussa oleviin tietoihin ja auttaisi tunnistamaan todelliset petosten tekijät ja heidän verkostonsa. Erityisesti OLAF saa merkittäviä tietoja tullipetoksia koskevista tutkimuksistaan. Tullipetokset liittyvät läheisesti alv-petoksiin, kuten tullimenettelyä 42 koskeviin petoksiin. OLAF voi myös helpottaa ja koordinoida alv-petoksia koskevia tutkimuksia monialaista lähestymistapaansa käyttäen.
            
            
               Useimmat jäsenvaltiot ovat jo aiemmin alkaneet harjoittaa tällaista yhteistyötä kansallisella tasolla ja ottaneet Europolin mukaan MTIC-petosten torjuntaan. Tällaiset yhteistyöjärjestelyt ovat kuitenkin usein monimutkaisia ja aiheuttavat vaaran siitä, että tietojen merkitys haihtuu ennen kuin ne päätyvät oikeille viranomaisille. Eurofiscin, Europolin, OLAFin ja EPPOn välinen suora linkki lyhentäisi tietoviivettä kaikkein vakavimmissa alv-petostapauksissa ja maksimoisi tietojen merkityksen rikollisjärjestöjen vastaisessa toiminnassa. 
            
            
               Tällä ehdotuksella poistettaisiin eräät rajoitukset, jotka koskevat Eurofisc-virkamiesten oikeutta tutustua VIES-järjestelmässä oleviin unionin sisäisiä luovutuksia ja suorituksia koskeviin tietoihin silloin, kun luovuttaja, suorittaja tai asiakas on rekisteröity jossakin toisessa jäsenvaltiossa (21 artiklan 2 kohta). Tällä hetkellä pääsy on myönnetty vain sellaisille Eurofisc-yhteysvirkamiehille, joilla on näihin tietoihin pääsyn mahdollistava sähköisten järjestelmien henkilökohtainen käyttäjätunnus. Lisäksi pääsy myönnetään ainoastaan petosepäilyä koskevan tutkimuksen yhteydessä ja vain yleisenä virka-aikana. Tällä ehdotuksella poistettaisiin viimeksi mainittu edellytys, koska ajallista rajoittamista vakavien alv-petosten torjumistapauksissa on vaikea perustella. Lisäksi ehdotetaan, että valtuutettujen virkamiesten yksilöimistä koskevat käytännön yksityiskohdat määritellään täytäntöönpanosäädöksessä tiettyjen jäsenvaltioiden esittämien huolenaiheiden vuoksi.
            
         
         
            
               Menettelyt alv:n palauttamiseksi sellaisille verovelvollisille, jotka eivät ole sijoittautuneet palautusjäsenvaltioon 
            
            
               XII luvussa käsitellään alv:n palautushakemusten toimittamista muille jäsenvaltioille ja tällaisia pyyntöjä koskevien tietojen vaihtamista. Tarkoituksena on parantaa alv-velkojen keräämistä sijoittautumisjäsenvaltiossa ja välttää se, että sijoittautumisjäsenvaltion on toimitettava perintäapupyyntö alv-palautuksen pidättämiseksi palautusjäsenvaltiossa. Tällöin vältytään myös pyynnön aiheuttamista hallinnollisista rasituksista ja kustannuksista. 
            
            
               Nykyisten perintäapua koskevien sääntöjen mukaan sijoittautumisjäsenvaltion viranomaiset voivat lähettää palautusjäsenvaltiolle perintäapupyynnön tai turvaamistoimenpiteiden toteuttamista koskevan pyynnön alv-palautuksen pidättämiseksi. Tämä edellyttää, että hakijaviranomainen laatii erityisen perintäapupyynnön. Alv-palautuksista ja verojen perimisestä vastaavien pyynnön esittävän jäsenvaltion viranomaisten on koordinoitava tehtäviään tämän pyynnön tekemiseksi. Verovelvollisen, joka haluaa riitauttaa pyynnön vastaanottavien viranomaisten suorittaman perinnän tai turvaamistoimenpiteen, on tehtävä tämä pyynnön vastaanottavassa jäsenvaltiossa direktiivin 2010/24/EU 14 artiklan 2 kohdan ja 17 artiklan mukaisesti. 
            
            
               Asianomainen verovelvollinen voi suostua siihen, että alv-palautus siirretään suoraan sijoittautumisjäsenvaltioon, jotta verovelvollisen maksamattomat alv-saatavat lakkaisivat kyseisessä jäsenvaltiossa tai jotta tämä palautus pidätetään turvaamistoimenpiteenä sitä mahdollisuutta varten, että alv-velat riitautetaan kyseisessä jäsenvaltiossa. Viimeksi mainitussa tapauksessa verovelvollinen voi saattaa pidätyksen riitauttamisen toimivaltaisten oikeusviranomaisten käsittelyyn omassa sijoittautumisjäsenvaltiossaan missä riitautettua alv-velkaa koskevan menettelyn vaiheessa tahansa.
            
            
               Tällä ehdotuksella vältettäisiin tarve tehdä perintäapupyyntöjä silloin, kun verovelvollinen suostuu suoraan siirtoon. Tämä vähentäisi pyynnön esittävään jäsenvaltioon kohdistuvaa hallinnollista rasitusta ja poistaisi hallinnollisen rasituksen ja kustannukset kokonaan pyynnön vastaanottavalta jäsenvaltiolta.
            
            
               Kun siirto- ja pidättämisjärjestelyjä sovelletaan riitautetun alv-saatavan maksamisen turvaamiseksi sijoittautumisjäsenvaltiossa, kyseisen jäsenvaltion on kunnioitettava verovelallisen oikeuksia. Tähän liittyen ehdotuksessa esitetään, että alv-palautuksen pidättämisen osalta olisi harjoitettava oikeudellista valvontaa sijoittautumisjäsenvaltiossa. Tämän tarkoituksena on auttaa verovelallisia, jotka haluavat riitauttaa toimenpiteen, koska niiden ei enää tarvitse riitauttaa turvaamistoimenpiteitä toisessa jäsenvaltiossa. 
            
            
               Vakavista alv-petostapauksista ilmoittaminen OLAFille ja EPPOlle silloin, kun niissä on osallisena vähintään kaksi jäsenvaltiota
            
            
               XIII luvussa käsitellään suhteita komissioon. Sitä olisi muutettava, jotta Euroopan unionin taloudellisia etuja voitaisiin suojata paremmin. EPPOon osallistuvien jäsenvaltioiden olisi annettava virastolle tiedot kaikkein vakavimmista direktiivin (EU) 2017/1371 2 artiklan 2 kohdassa tarkoitetuista alv-rikoksista. Nämä olisivat tapauksia, joissa on osallisina vähintään kaksi jäsenvaltiota ja joista aiheutuva kokonaisvahinko on vähintään 10 miljoonaa euroa. 
            
            
               EPPO on riippumaton EU:n erillisvirasto. Se on vastuussa petosten, korruption tai rajat ylittävien alv-petosten kaltaisten rikosten tutkinnasta ja syytteeseenpanosta silloin, kun aiheutuva kokonaisvahinko EU:n budjettiin on yli 10 miljoonaa euroa. Se toimii kaikkien osallistuvien jäsenvaltioiden yhtenä yhteisenä virastona, joka yhdistää EU:n ja jäsenvaltioiden lainvalvontatoimet yhdenmukaisella, saumattomalla ja tehokkaalla tavalla.
            
            
               OLAF vastaa edelleen EU:n taloudellisiin etuihin vaikuttavia petoksia ja muita sääntöjenvastaisuuksia koskevista hallinnollisista tutkimuksista. Näin ollen sen alv-petoksia koskeva toimeksianto ja toimivalta menevät pidemmälle kuin kaikkein vakavimmat direktiivin (EU) 2017/1371 2 artiklan 2 kohdassa luokitellut tapaukset. Lisäksi koska kaikki jäsenvaltiot eivät osallistu EPPOon, OLAF jatkaa nykyiseen tapaan hallinnollisten tutkimusten suorittamista EPPOon osallistumattomien jäsenvaltioiden osalta. EPPO ja OLAF tekevät osallistuvissa jäsenvaltioissa EPPOn toimivaltaan kuuluvilla aloilla tiivistä yhteistyötä, jonka tarkoituksena on varmistaa niiden toimeksiantojen täydentävyys ja päällekkäisyyksien välttäminen. Tältä osin OLAF voi tukea alv-petostapauksia koskevia EPPOn tutkimuksia. 
            
            
               OLAF voi myös helpottaa ja koordinoida alv-petoksia koskevia tutkimuksia monialaista lähestymistapaansa käyttäen sekä antaa analyysi- ja tiedusteluapua. Tätä varten jäsenvaltioiden olisi annettava OLAFille tiedot alv-rikoksista, jos ne pitävät sitä aiheellisena OLAFin toimeksiannon harjoittamisen kannalta.
            
            
               Tiedonvaihdon edellytysten päivittäminen ja komission täytäntöönpanovallan käyttö
            
            
               Tietojenvaihdon edellytyksiä koskevaa XV lukua muutetaan, jotta otettaisiin huomioon uusi henkilötietojen suojaa koskeva oikeusperusta eli asetus (EU) N:o 2016/679.
            
            
               Yleiset säännökset ja loppusäännökset sisältävä XVI luku on saatettava ajan tasalle, sillä jäsenvaltioiden suorittamaa komission täytäntöönpanovallan käyttöä koskee uusi oikeusperusta, joka on asetus (EU) N:o 182/2011.
            
            
               Toimenpiteet, joita sovelletaan 1. tammikuuta 2020 alkaen
            
            
               Tullimenettelyjä 42 ja 63 koskevien tietojen sekä ajoneuvorekisteritietojen jakaminen veroviranomaisten kanssa
            
            
               V luvussa käsitellään verovelvollisia ja verollisia liiketoimia koskevien tietojen tallentamista ja vaihtamista. Kyseisen luvun muuttamisen myötä tietoja voitaisiin vaihtaa alv:sta vapautettuina tapahtuvasta tuonnista ja ajoneuvojen rekisteröinnistä. 
            
            
               Ensimmäinen uusi tietokokonaisuus vaihdettaisiin tapauksista, joissa alv:sta vapautettuun tavaroiden tuontiin oikeuttavaa alv-järjestelmää (tullimenettelyt 42 ja 63) käytetään väärin ohjaamalla tavarat mustaan pörssiin toisen jäsenvaltion sijaan. Yksi näiden menettelyjen heikkous on se, että koko prosessin tarkastaminen voi kestää kauan, vaikka petoksen vaara tapahtuu nopeasti. Ennen kuin tuoja- ja määräjäsenvaltion veroviranomaiset voivat tehdä tällaiset tarkastukset, niiden on odotettava tuojan yhteenvetoilmoitusta, jota usein ei anneta. 
            
            
               Tämän ehdotuksen mukaan tuojajäsenvaltion olisi jaettava määräjäsenvaltion veroviranomaisten kanssa tullimenettelyjä 42 ja 63 koskevat asiaankuuluvat tiedot (esim. alv-tunnisteet, tuontitavaroiden arvo ja tavaroiden tyyppi), jotka on toimitettu sähköisesti tulli-ilmoituksen kanssa. Molempien maiden veroviranomaisten voisivat näin ollen verrata näitä tietoja tietoihin, jotka tuoja on antanut yhteenvetoilmoituksessaan ja alv-ilmoituksessaan ja jotka vastaanottaja on antanut alv-ilmoituksessaan. Lisäksi jos määräjäsenvaltio havaitsee, että tuoja oli kaapannut asiakkaan alv-tunnisteen, joka on kuitenkin voimassa, se pystyisi ilmoittamaan asiasta tuojajäsenvaltiolle viipymättä, jotta tämä voi tarkastaa tuojan. Lisäksi tullitietoja ja alv-yhteenvetoilmoituksia vertaamalla veroviranomaiset voisivat havaita tapaukset, joissa pyritään välttämään tullien maksaminen ilmoittamalla tavaroiden arvo liian alhaiseksi tuontihetkellä. Eurofisc-virkamiehille voitaisiin myöntää laajempi pääsy tietoihin unionin sisäisten luovutusten osalta.
            
            
               Asetuksen 21 artiklan muuttaminen selkeyttäisi myös sen, että alv-vapautusedellytysten tarkastamisesta tullimenettelyissä 42 ja 63 vastaaville tulliviranomaisille olisi myönnettävä automatisoitu pääsy VIES-järjestelmään, jotta nämä viranomaiset voivat tarkastaa alv-tunnisteiden voimassaolon. Tämä on yksi edellytyksistä, joilla alv-vapautus voidaan myöntää tuontihetkellä. Rajalla tehtävä automaattinen tarkastus ehkäisisi merkittävällä tavalla tämäntyyppisiä petoksia. 
            
         
         
            
               Toista uutta vaihdettavaa tietokokonaisuutta käyttäisivät Eurofiscin virkamiehet, kun ne tutkivat käytettyjen autojen myyntiin liittyviä rajat ylittäviä petoksia. Se antaisi niille erityisesti mahdollisuuden havaita nopeasti, kuka petolliset liiketoimet on tehnyt ja missä ne on tehty. Käytännössä tämä pääsy myönnettäisiin EUCARIS-järjestelmän
                  25
                kautta. Kyseistä vuonna 1994 käyttöön otettua järjestelmää käytetään ajoneuvojen rekisteröintitietojen automatisoituun vaihtoon.
            
            
               Toimenpiteet, joita sovelletaan 1. heinäkuuta 2021 alkaen
            
            
               Kun johonkin jäsenvaltioon sijoittautuneet verovelvolliset luovuttavat tavaroita tai suorittavat palveluja toisen jäsenvaltion alueelle sijoittautuneille asiakkaille, näihin verovelvollisiin kohdistuu yhä enemmän velvoitteita kyseisessä toisessa jäsenvaltiossa. Tämä johtuu usein teknologian kehittymisestä. Alv:n asianmukaisen soveltamisen helpottamiseksi tällaisissa rajat ylittävissä liiketoimissa, 32 artiklassa säädetty mekanismi, jolla tiedot asetetaan verovelvollisten helposti saataville, olisi ulotettava koskemaan myös muita tietoja ja varsinkin pieniä yrityksiä koskevia verokantoja ja toimenpiteitä.
            
            
               2017/0248 (CNS)
            
            
               Muutettu ehdotus
            
            
               NEUVOSTON ASETUS
            
            
               asetuksen (EU) N:o 904/2010 muuttamisesta hallinnollista yhteistyötä arvonlisäveron alalla tehostavien toimenpiteiden osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin lausunnon
                  26
               , 
            
            
               ottavat huomioon Euroopan talous- ja sosiaalikomitean lausunnon
                  27
               , 
            
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
               1)Komissio ilmoitti arvonlisäveroa (alv) koskevassa toimintasuunnitelmassaan
                  28
                aikovansa esittää ehdotuksen lopullisesta arvonlisäverojärjestelmästä, jota sovelletaan yritysten keskinäiseen rajat ylittävään kauppaan jäsenvaltioiden välillä. Neuvosto kehotti 8 päivänä marraskuuta 2016 antamissaan päätelmissä
                  29
                komissiota tekemään eräitä parannuksia rajat ylittävässä kaupassa sovellettaviin unionin alv-sääntöihin.
            
            
               (2))Luotettavaksi tunnustettu verovelvollinen on yksi unionin sisäistä kauppaa koskevan uuden lopullisen alv-järjestelmän keskeisistä osatekijöistä, ja sitä käytetään lisäksi eräissä nykyisen alv-järjestelmän yksinkertaistamistoimenpiteissä. Luotettavaksi tunnustetun verovelvollisen käsitteen avulla olisi voitava todistaa, että tiettyä verovelvollista voidaan pitää luotettavana veronmaksajana unionissa.
            
            
               (3)Tiettyjä direktiivin 2006/112/EY
                  30
                sääntöjä, jotka koskevat petosalttiina pidettyjä liiketoimia, sovelletaan ainoastaan, jos osallisina on luotettaviksi tunnustettuja verovelvollisia. Sen vuoksi on välttämätöntä voida tarkastaa sähköisesti, onko verovelvollisella luotettavaksi tunnustetun verovelvollisen asema, jotta voidaan varmistaa, että kyseisiä sääntöjä voidaan soveltaa.
            
            
               (4)Ensimmäisenä askeleena kohti alv-toimintasuunnitelmassa esitettyä lopullista alv-järjestelmää olisi unionin sisäisissä tavaraluovutuksissa sovellettava käänteistä verovelvollisuutta, jos tavaran hankkija on luotettavaksi tunnustettu verovelvollinen. Sen vuoksi unionin sisäisen tavaraluovutuksen suorittavan verovelvollisen pitää tietää, onko asiakkaalle myönnetty luotettavaksi tunnustetun verovelvollisen asema. Ottaen huomioon käytännön samankaltaisuus tavaroiden yhteisöluovutuksille nykyisin myönnettävän verovapautuksen kanssa ja jotta voidaan välttää tarpeettomat kustannukset tai rasitteet, olisi käytettävä alv-tietojen vaihtojärjestelmää (VIES), johon olisi sisällytettävä tiedot luotettavaksi tunnustetun verovelvollisen asemasta.
            
            
               (5)Jotta tiedot olisivat saatavilla siitä, onko verovelvollisille myönnetty jäsenvaltioissa luotettavaksi tunnustetun verovelvollisen asemaa, jäsenvaltioiden olisi tallennettava sähköiseen järjestelmään verovelvollisia koskeva ajantasainen tieto luotettavaksi tunnustetun verovelvollisen asemasta. Sen jälkeen jäsenvaltioiden veroviranomaisten olisi annettava muiden jäsenvaltioiden veroviranomaisille automaattinen pääsy näihin tietoihin ja niiden olisi neuvoston asetuksen (EU) N:o 904/2010
                  31
                3 artiklan 1 kohdassa tarkoitettujen henkilöiden pyynnöstä voitava saada kaikista verovelvollisista sähköinen vahvistus siitä, onko luotettavaksi tunnustetun verovelvollisen asemaa myönnetty, jos sillä on merkitystä kyseisessä artiklassa tarkoitettujen liiketoimien kannalta.
            
         
         
            
               (6)Kun otetaan huomioon, että tämän asetuksen säännökset ovat tulosta neuvoston direktiivillä [...]/EU
                  32
                käyttöön otetuista muutoksista, tätä asetusta olisi sovellettava siitä päivästä alkaen, jona kyseisten muutosten soveltaminen alkaa.
            
            
               (1)Jäsenvaltioiden välisen kaupan verotusta koskeva nykyinen järjestelmä perustuu vuonna 1993 käyttöön otettuun siirtymäjärjestelmään, joka on vanhentunut ja altis petoksille erittäin monimutkaisessa arvonlisäveroa, jäljempänä 'alv', koskevassa järjestelmässä. Komissio on antanut ehdotuksen
                  33
               3, jossa esitetään periaatteet lopulliselle alv-järjestelmälle, jota sovellettaisiin yritysten keskinäiseen rajat ylittävään kauppaan jäsenvaltioiden välillä ja joka perustuisi rajat ylittävien luovutusten ja suoritusten verottamiseen määräjäsenvaltiossa. Koska lopullisen alv-järjestelmän täysimääräinen täytäntöönpano unionin sisäisessä kaupassa voi kestää useita vuosia, on tarpeen toteuttaa lyhyen aikavälin toimenpiteitä, jotta rajat ylittäviä alv-petoksia voitaisiin torjua tehokkaammin ja oikea-aikaisemmin. Hallinnollisen yhteistyön välineiden, etenkin Eurofiscin, parantaminen ja yksinkertaistaminen on myös erittäin tärkeää alv-petosten torjumiseksi ja veroviranomaisten välisen luottamuksen vahvistamiseksi ennen lopullisen alv-järjestelmän käyttöönottoa.
            
            
               (2)Hallinnollinen tutkimus on usein tarpeen suorittaa alv-petosten torjumiseksi erityisesti silloin, kun verovelvollinen ei ole sijoittautunut siihen jäsenvaltioon, jossa vero on maksettava. Kun vähintään kaksi jäsenvaltiota katsoo, että hallinnollinen tutkimus on tarpeen tehdä muualle kuin niiden alueelle sijoittautuneen verovelvollisen ilmoittamista määristä, jotka verotetaan niiden alueella, verovelvollisen sijoittautumisjäsenvaltion olisi suoritettava kyseinen tutkimus ja pyynnön esittävän jäsenvaltion olisi avustettava sijoittautumisjäsenvaltiota osallistumalla aktiivisesti tutkimukseen, jotta varmistettaisiin alv:n asianmukainen täytäntöönpano ja vältettäisiin veroviranomaisten ja yritysten työn päällekkäisyys ja hallinnollinen rasitus.
            
            
               (3)Ilman edeltävää pyyntöä muiden jäsenvaltioiden toimivaltaisille viranomaisille neuvoston asetuksen (EU) N:o 904/2010 
                  34
               4 mukaisesti tapahtuvan tietojen toimittamisen olisi oltava mahdollisimman yksinkertaista ja tehokasta. Sen vuoksi on tarpeen sallia, että toimivaltaiset viranomaiset voivat toimittaa tiedot muulla tavalla kuin vakiolomakkeita käyttäen silloin, kun ne katsovat sen tarpeelliseksi. 
            
            
               (4)Luotettavaksi tunnustetun verovelvollisen käsite on yksi lopullista alv-järjestelmää koskevan ehdotuksen olennaisista osatekijöistä, ja sitä käytetään myös nykyisen alv-järjestelmän tietyissä yksinkertaistamistoimenpiteissä. Luotettavaksi tunnustetun verovelvollisen käsitteen avulla olisi voitava todistaa, että tiettyä verovelvollista voidaan pitää luotettavana veronmaksajana unionissa.
            
            
               (5)Tiettyjä direktiivin 2006/112/EY
                  35
               5 sääntöjä, jotka koskevat petoksille alttiiksi katsottavia liiketoimia, on määrä soveltaa ainoastaan silloin, kun liiketoimissa on osallisina luotettaviksi tunnustettuja verovelvollisia. Sen vuoksi on välttämätöntä, että luotettavaksi tunnustetun verovelvollisen asema voidaan tarkastaa sähköisesti, jotta voidaan varmistaa, että kyseisiä sääntöjä voidaan soveltaa.
            
            
               (6)Komission tiedonannossa arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä
                  36
               6 ehdotetaan, että lopullisen alv-järjestelmän ensimmäisessä vaiheessa unionin sisäisiin tavaroiden luovutuksiin sovelletaan käännetyn verovelvollisuuden järjestelmää, kun tavarat hankkiva henkilö on luotettavaksi tunnustettu verovelvollinen. Sen vuoksi on välttämätöntä, että unionissa tavaroita luovuttavat verovelvolliset tietävät, onko asiakkaille myönnetty luotettavaksi tunnustetun verovelvollisen asema. Koska nykyinen yhteisönsisäisille tavaroiden luovutuksille myönnetty poikkeus on käytännössä samanlainen, luotettavaksi tunnustettua verovelvollisen asemaa koskevat tiedot olisi annettava alv-tietojen vaihtojärjestelmää (VIES) käyttäen, jotta vältettäisiin tarpeettomat kustannukset tai rasitukset.
            
            
               (7)Jotta tiedot saataisiin siitä, onko verovelvollisella luotettavaksi tunnustetun verovelvollisen asema jäsenvaltiossa, jäsenvaltioiden olisi kirjattava ja talletettava sähköiseen järjestelmään sellaisten verovelvollisten ajantasainen asema, joille kyseisen jäsenvaltion toimivaltainen viranomainen on myöntänyt luotettavaksi tunnustetun verovelvollisen aseman. Jäsenvaltion veroviranomaisten olisi tämän jälkeen myönnettävä muiden jäsenvaltioiden veroviranomaisille automatisoitu pääsy näihin tietoihin. Lisäksi niiden olisi voitava tiettyjen asetuksessa (EU) N:o 904/2010 säädettyjen henkilöiden pyynnöstä antaa sähköinen vahvistus siitä, onko tietyllä verovelvollisella luotettavaksi tunnustetun verovelvollisen asema, kun asemalla on merkitystä kyseessä olevien liiketoimien kannalta.
            
            
               (8)Direktiivin 2006/112/EY 143 artiklan 2 kohdassa säädettyä tuontitavaroiden alv-vapautusta (”tullimenettely 42”) käytetään usein väärin ohjaamalla tavarat mustaan pörssiin maksamatta niistä alv:a. Sen vuoksi on välttämätöntä, että tullivirkamiehillä on pääsy arvonlisäverotunnisteiden rekisteriin, kun ne tarkastavat vapautuksen myöntämisedellytysten täyttymistä. Lisäksi tulliviranomaisten tämän menettelyn yhteydessä kokoamat ja lajittelemat tiedot olisi asetettava myös sen jäsenvaltion toimivaltaisten viranomaisten saataville, jossa seuraavan yhteisöhankinnan on tapahduttava. 
            
            
               (9)Autoihin sovellettavista kahdesta eri alv-järjestelmästä johtuvien petosten torjumiseksi Eurofisc-yhteysvirkamiehillä olisi oltava automatisoitu pääsy ajoneuvorekisteritietoihin. Se antaisi niille mahdollisuuden yksilöidä nopeasti, kuka petolliset liiketoimet on tehnyt ja missä ne on tehty. Tällainen pääsy olisi tarjottava eurooppalaisen ajoneuvo- ja ajokorttitietojärjestelmän (Eucaris) ohjelmistosovelluksen kautta, jonka käyttö ajoneuvorekisteritietojen osalta on pakollista jäsenvaltioille neuvoston päätöksen 2008/615/YOS
                  37
               7 ja neuvoston päätöksen 2008/616/YOS
                  38
                nojalla.
            
            
               (10)Jotta automatisoitua pääsyä tulliviranomaisten kokoamiin ja lajittelemiin tietoihin ja ajoneuvorekisteritietoihin koskevien säännösten yhdenmukaiset täytäntöönpanoedellytykset voitaisiin varmistaa, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  39
                mukaisesti.
            
            
               (11)Rajat ylittäviä liiketoimia koskevan tehokkaan ja tuloksellisen arvonlisäverovalvonnan varmistamiseksi asetuksessa (EU) N:o 904/2010 säädetään virkamiesten läsnäolosta hallintotoimistoissa ja hallinnollisissa tutkimuksissa toisissa jäsenvaltioissa. Jotta lujitettaisiin veroviranomaisten valmiuksia tarkastaa rajat ylittäviä luovutuksia ja suorituksia, olisi tehtävä yhteisiä tarkastuksia, joissa kahden tai useamman jäsenvaltion virkamiehet voivat muodostaa yhden tarkastusryhmän ja osallistua aktiivisesti yhteiseen hallinnolliseen tutkimukseen. 
            
            
               (12)Kun jäsenvaltioon sijoittautuneet verovelvolliset luovuttavat tavaroita tai suorittavat palveluja toiseen jäsenvaltioon sijoittautuneille asiakkaille, näihin verovelvollisiin kohdistuu yhä enemmän velvoitteita kyseisessä toisessa jäsenvaltiossa. Tämä johtuu usein teknologian kehittymisestä. Alv:n asianmukaisen soveltamisen helpottamiseksi tällaisissa rajat ylittävissä liiketoimissa mekanismi, jolla tiedot asetetaan verovelvollisten helposti saataville, olisi ulotettava koskemaan muitakin tietoja ja varsinkin pieniä yrityksiä koskevia verokantoja ja toimenpiteitä.
            
            
               (13)Jotta voitaisiin torjua kaikkein vakavimpia rajat ylittäviä petosjärjestelmiä, Eurofiscin hallintoa, tehtäviä ja toimintaa on tarpeen selkeyttää ja vahvistaa. Eurofisc-yhteysvirkamiehillä olisi oltava pääsy kaikkiin tarvittaviin tietoihin ja heidän olisi voitava vaihtaa, käsitellä ja analysoida näitä tietoja nopeasti ja sovittaa yhteen mahdollisia jatkotoimia. On myös tarpeen vahvistaa yhteistyötä alv-petosten torjumiseen unionin tasolla osallistuvien muiden viranomaisten kanssa etenkin vaihtamalla kohdennettuja tietoja Europolin ja Euroopan petostentorjuntaviraston (OLAF) kanssa. Sen vuoksi Eurofisc-yhteysvirkamiesten olisi voitava oma-aloitteisesti tai pyynnön perusteella jakaa tiedustelutietoja ja muita tietoja Europolin ja Euroopan petostentorjuntaviraston (OLAF) kanssa. Eurofisc-yhteysvirkamiehet saisivat näin Europolin ja Euroopan petostentorjuntaviraston hallussa olevat tiedot ja tiedustelutiedot yksilöidäkseen alv-petosten todelliset tekijät. 
            
            
               (14)Komissiolle olisi siirrettävä täytäntöönpanovaltaa, jotta yhdenmukaiset edellytykset Eurofiscia koskevien säännösten täytäntöönpanolle voitaisiin varmistaa. Tätä valtaa olisi käytettävä asetuksen (EU) N:o 182/2011 mukaisesti.
            
            
               (15)Neuvoston direktiivin 2008/9/EY
                  40
                5 artiklan mukainen alv-palautushakemusten toimittamisen järjestäminen antaa mahdollisuuden vähentää hallinnollista rasitusta, jota toimivaltaisille viranomaisille aiheutuu maksamattomien arvonlisäverovelkojen perimisestä sijoittautumisjäsenvaltiossa.
            
            
               (16)Unionin taloudellisten etujen suojaamiseksi vakavilta rajat ylittäviltä alv-petoksilta Euroopan syyttäjänvirastoon osallistuvien jäsenvaltioiden olisi annettava kyseiselle virastolle esimerkiksi Eurofisc-yhteysvirkamiesten kautta tiedot kaikkein vakavimmista Euroopan parlamentin ja neuvoston direktiivin (EU) 2017/1371
                  41
                2 artiklan 2 kohdassa tarkoitetuista alv-rikoksista. 
            
            
               (17)Jäsenvaltioiden olisi myös annettava Euroopan petostentorjuntavirastolle tiedot yhteiseen alv-järjestelmään kohdistuvista rikoksista, jos ne katsovat sen aiheelliseksi. Tämän ansiosta Euroopan petostentorjuntavirasto voisi täyttää tehtävänsä suorittaa hallinnollisia tutkimuksia petoksista, lahjonnasta ja muusta unionin taloudellisia etuja vahingoittavasta laittomasta toiminnasta ja antaa apua jäsenvaltioille, jotta ne voisivat sovittaa yhteen toimiaan, joiden tarkoituksena on suojata unionin taloudellisia etuja petoksia vastaan.
            
            
               (18)Komissiolla voi olla pääsy asetuksen (EU) N:o 904/2010 nojalla ilmoitettuihin tai kerättyihin tietoihin ainoastaan siltä osin kuin se on tarpeen komission hallinnoimien ja jäsenvaltioiden tämän asetuksen soveltamiseksi käyttämien sähköisten järjestelmien huoltoa, ylläpitoa ja kehittämistä varten.
            
            
               (19)Tätä asetusta sovellettaessa on aiheellista harkita tiettyjen Euroopan parlamentin ja neuvoston asetuksessa (EU) 2016/679
                  42
                säädettyjen oikeuksien ja velvoitteiden rajoittamista mainitun asetuksen 23 artiklan 1 kohdan e alakohdassa tarkoitettujen etujen suojaamiseksi. Tällaiset rajoitukset ovat tarpeellisia ja oikeasuhteisia, kun otetaan huomioon jäsenvaltioille mahdollisesti aiheutuvat tulonmenetykset ja se, miten välttämätöntä tietojen antaminen on petosten torjumiseksi tuloksekkaalla tavalla.
            
         
         
            
               (20)Direktiivissä 2006/112/EY vahvistetaan liiketoimia koskevia sääntöjä, joita on määrä soveltaa ainoastaan silloin, kun liiketoimintaan osallistuu luotettaviksi tunnustettuja verovelvollisia, sekä uusia sääntöjä verokannoista ja pienistä yrityksistä. Sen vuoksi on tarpeen lykätä niiden tässä asetuksessa säädettyjen toimenpiteiden soveltamista, jotka koskevat luotettavaksi tunnustetun verovelvollisen asemaa ja verovelvollisille annettavia verokantoihin ja pienten yritysten erityissääntöihin liittyviä tietoja, kunnes direktiivin 2006/112/EY sääntöjen soveltaminen aloitetaan. Koska automatisoitua pääsyä tulliviranomaisten kokoamiin ja lajittelemiin tietoihin ja ajoneuvorekisteritietoihin koskevien säännösten täytäntöönpano edellyttää uuden teknologian kehittämistä, on tarpeen lykätä näiden säännösten soveltamista, jotta tarvittava kehitystyö voidaan suorittaa jäsenvaltioissa ja komissiossa.
            
            
               (21)Koska tämän asetuksen tavoitteita eli jäsenvaltioiden välisten yhteistyövälineiden parantamista ja rajat ylittävien alv-petosten torjumista ei voida riittävällä tavalla saavuttaa jäsenvaltioiden tasolla, vaan ne voidaan saavuttaa paremmin unionin tasolla, unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.
            
            
               (22)(7)Sen vuoksi asetusta (EU) N:o 904/2010 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutokset asetukseen (EU) N:o 904/2010 
            
            
               Muutetaan asetus (EU) N:o 904/2010 seuraavasti:
            
            
               (1)Muutetaan 7 artikla seuraavasti:
            
            
               (a)kumotaan 3 kohta;
            
            
               (b)korvataan 4 kohta seuraavasti:
            
            
               ”4. Edellä 1 kohdassa tarkoitettu pyyntö voi sisältää tiettyä hallinnollista tutkimusta koskevan perustellun pyynnön. Pyynnön vastaanottavan viranomaisen on suoritettava hallinnollinen tutkimus pyynnön esittäneen viranomaisen kanssa koordinoiden. Tämän asetuksen 28–30 artiklassa tarkoitettuja välineitä ja menettelyjä voidaan käyttää. Jos pyynnön vastaanottava viranomainen katsoo, että hallinnollista tutkimusta ei tarvita, sen on viipymättä ilmoitettava pyynnön esittävälle viranomaiselle syyt tähän.
            
            
               Sen estämättä, mitä ensimmäisessä alakohdassa säädetään, jäsenvaltio voi kieltäytyä suorittamasta tutkimusta määristä, jotka pyynnön vastaanottavan viranomaisen jäsenvaltioon sijoittautunut verovelvollinen on ilmoittanut ja jotka verotetaan pyynnön esittävän viranomaisen jäsenvaltiossa, jollakin seuraavista perusteista:
            
            
               a) 54 artiklan 1 kohdassa säädetyillä perusteilla, jotka pyynnön vastaanottava viranomainen on arvioinut 58 artiklan 2 kohdassa säädettyä menettelyä noudattaen hyväksyttävän, tämän kohdan ja 54 artiklan 1 kohdan yhteisvaikutuksista annettavan hyviä toimintatapoja koskevan ilmoituksen mukaisesti;
            
            
                b) 54 artiklan 2, 3 ja 4 kohdassa säädetyillä perusteilla; 
            
            
                c) sillä perusteella, että pyynnön vastaanottava viranomainen on jo toimittanut pyynnön esittävälle viranomaiselle asianomaista verovelvollista koskevia tietoja, jotka on saatu alle kaksi vuotta aiemmin suoritetussa hallinnollisessa tutkimuksessa.
            
            
               Jos pyynnön vastaanottava viranomainen kieltäytyy suorittamasta toisessa alakohdassa tarkoitettua hallinnollista tutkimusta a ja b alakohdassa mainituilla perusteilla, sen on kuitenkin ilmoitettava pyynnön esittävälle viranomaiselle niiden asianomaisten luovutusten ja suoritusten päivämäärät ja arvot, jotka verovelvollinen on toteuttanut kahden edeltävän vuoden aikana pyynnön esittävän viranomaisen jäsenvaltiossa.
            
            
               Jos vähintään kahden jäsenvaltion toimivaltaiset viranomaiset katsovat, että hallinnollinen tutkimus on suoritettava, pyynnön vastaanottava viranomainen ei saa kieltäytyä suorittamasta kyseistä tutkimusta. Jäsenvaltioiden on varmistettava, että kyseisten pyynnön esittävien viranomaisten ja pyynnön vastaanottavan viranomaisen välillä on käytössä järjestelyt, joissa pyynnön esittävien viranomaisten valtuuttamat virkamiehet voivat osallistua pyynnön vastaanottavan viranomaisen alueella suoritettavaan hallinnolliseen tutkimukseen kerätäkseen toisessa alakohdassa tarkoitetut tiedot. Pyynnön esittävien ja pyynnön vastaanottavien viranomaisten virkamiehet suorittavat nämä hallinnolliset tutkimukset yhdessä. Pyynnön esittävien viranomaisten virkamiesten on voitava käytttää pyynnön vastaanottavan viranomaisen virkamiehille annettuja tarkastusvaltuuksia. Pyynnön esittävien viranomaisten virkamiehillä on oikeus päästä samoihin toimitiloihin ja saada käyttöönsä samat asiakirjat kuin pyynnön vastaanottavan viranomaisen virkamiehet, mutta vain kyseisen hallinnollisen tutkimuksen suorittamista varten.”;
            
            
               (2)korvataan 13 artiklan 3 kohta seuraavasti:
            
            
               ”3. Tiedot on toimitettava vakiolomakkeita käyttäen tai muulla asianomaisten toimivaltaisten viranomaisten asianmukaisena pitämällä tavalla. Komissio hyväksyy vakiolomakkeet täytäntöönpanosäädöksillä. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (1)
                     korvataan 17 artikla seuraavasti:
            
         
         
            
               ”17 artikla
            
            
               1.    Kunkin jäsenvaltion on talletettava sähköiseen järjestelmään seuraavat tiedot:
            
            
               a)    direktiivin 2006/112/EY XI osaston 6 luvun mukaisesti keräämänsä tiedot;
            
            
               b)    direktiivin 2006/112/EY 213 artiklan mukaisesti kerätyt tiedot sellaisten henkilöiden henkilöllisyydestä, toiminnasta, oikeudellisesta muodosta ja osoitteesta, joille jäsenvaltio on antanut arvonlisäverotunnisteen, ja päivä, jona tämä tunniste on annettu;
            
            
               c)    tiedot antamistaan arvonlisäverotunnisteista, joiden voimassaolo on lakannut, ja päivä, jona niiden voimassaolo on lakannut; ja
            
            
               d)    direktiivin 2006/112/EY 360, 361, 364 ja 365 artiklan mukaisesti keräämänsä tiedot sekä 1 päivästä tammikuuta 2015 alkaen tiedot, jotka se kerää mainitun direktiivin 369 c, 369 f ja 369 g artiklan nojalla;
            
            
               e)    tiedot direktiivin 2006/112/EY 13 a artiklan mukaisesta luotettavaksi tunnustetun verovelvollisen asemasta sekä kyseisen aseman myöntämis-, epäämis- ja peruuttamispäivä.
            
            
               2.    Tämän artiklan 1 kohdan b, c, d ja e alakohdassa tarkoitettuja tietoja koskevaa automatisoitua pyyntöä koskevat tekniset yksityiskohdat hyväksytään 58 artiklan 2 kohdassa säädettyä menettelyä noudattaen.”
            
            
               (3)muutetaan 17 artikla seuraavasti:
            
            
               (a)lisätään 1 kohtaan e alakohta seuraavasti:
            
            
               ”e) tiedot direktiivin 2006/112/EY 13 a artiklan mukaisesta luotettavaksi tunnustetun verovelvollisen asemasta sekä kyseisen aseman myöntämis-, epäämis- ja peruuttamispäivä;”
            
            
               (b)lisätään 1 kohtaan f alakohta seuraavasti:
            
            
               ”f) direktiivin 2006/112/EY 143 artiklan 2 kohdan a ja b alakohdan mukaisesti keräämänsä tiedot sekä alkuperämaa, määrämaa, tavaran koodi, valuutta, kokonaissumma, valuuttakurssi, yksittäisten tavaraerien hinnat ja nettopaino.”;
            
            
               (c)korvataan 2 kohta seuraavasti:
            
            
               ”2. Komissio hyväksyy täytäntöönpanosäädöksillä tekniset yksityiskohdat tämän artiklan 1 kohdan b–e alakohdassa tarkoitettuja tietoja koskevasta automatisoidusta pyynnöstä. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (d)korvataan 2 kohta seuraavasti:
            
            
               ”2. Komissio hyväksyy täytäntöönpanosäädöksillä tekniset yksityiskohdat tämän artiklan 1 kohdan b–f alakohdassa tarkoitettuja tietoja koskevasta automatisoidusta pyynnöstä. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (e)lisätään 3 kohta seuraavasti:
            
            
               ”3. Komissio määrittää täytäntöönpanosäädöksillä tämän artiklan 1 kohdan f alakohdassa tarkoitettujen tietojen täsmälliset luokat. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (4)muutetaan 21 artikla seuraavasti:
            
         
         
            
               (a)lisätään 1a kohta seuraavasti:
            
            
               ”1a. Kunkin jäsenvaltion on myönnettävä direktiivin 2006/112/EY 143 artiklan 2 kohdassa säädettyjä vaatimuksia tarkastaville virkamiehilleen pääsy sellaisiin tämän asetuksen 17 artiklan 1 kohdan b ja c alakohdassa tarkoitettuihin tietoihin, joihin muut jäsenvaltiot ovat myöntäneet automatisoidun pääsyn.”;
            
            
               (b)muutetaan 2 kohdan e alakohta seuraavasti:
            
            
               i)korvataan i ja ii alakohta seuraavasti:
            
            
               ”i) pääsy liittyy petosepäilyn tutkintaan tai petoksen tekijöiden havaitsemiseen tai yksilöimiseen; 
            
            
               ii) pääsy tapahtuu sellaisen 36 artiklan 1 kohdassa tarkoitetun Eurofisc-yhteysvirkamiehen välityksellä, jolla on sähköisten järjestelmien henkilökohtainen käyttäjätunnus, joka mahdollistaa pääsyn näihin tietoihin.”;
            
            
               (ii)kumotaan iii alakohta;
            
            
               (c)lisätään 2 a kohta seuraavasti:
            
            
               ”2 a. Edellä 17 artiklan 1 kohdan f alakohdassa tarkoitetuista tiedoista on oltava saatavilla vähintään seuraavat:
            
            
               a) 
                     arvonlisäverotunnisteet, jotka tiedot vastaanottava jäsenvaltio on antanut;
            
            
               b) 
                     tuojan arvonlisäverotunnisteet tai tuojan sellaisen veroedustajan arvonlisäverotunnisteet, joka luovuttaa tavarat a alakohdassa tarkoitetun arvonlisäverotunnisteen haltijalle;
            
            
               c) 
                     alkuperämaa, määrämaa, tavaran koodi, valuutta, kokonaissumma, valuuttakurssi, yksittäisten tavaraerien hinnat ja sellaisten tuontitavaroiden nettopaino, joiden tuontia seuraa kunkin b alakohdassa tarkoitetun henkilön kullekin a alakohdassa tarkoitetun arvonlisäverotunnisteen haltijalle toteuttama yhteisönsisäinen tavaroiden luovutus;
            
            
               d) 
                     alkuperämaa, määrämaa, tavaran koodi, valuutta, kokonaissumma, valuuttakurssi, yksittäisten tavaraerien hinnat ja sellaisten tuontitavaroiden nettopaino, joiden tuontia seuraa kunkin b alakohdassa tarkoitetun henkilön kullekin toisen jäsenvaltion myöntämän arvonlisäverotunnisteen haltijalle toteuttama yhteisönsisäinen tavaroiden luovutus, seuraavin edellytyksin;
            
            
               i) pääsy liittyy petosepäilyn tutkintaan tai petoksen tekijöiden havaitsemiseen tai yksilöimiseen;
            
            
               ii) pääsy tapahtuu sellaisen 36 artiklan 1 kohdassa tarkoitetun Eurofisc-yhteysvirkamiehen välityksellä, jolla on sähköisten järjestelmien henkilökohtainen käyttäjätunnus, joka mahdollistaa pääsyn näihin tietoihin.
            
            
               Edellä c ja d alakohdassa tarkoitetut arvot on ilmaistava tiedot antavan jäsenvaltion valuuttana, ja niiden on liityttävä kuhunkin toimitettuun yhtenäiseen hallinnolliseen asiakirjaan.”;
            
            
               (d)lisätään 3 kohta seuraavasti:
            
            
               ”3. Komissio määrittää täytäntöönpanosäädöksillä tämän artiklan 2 kohdan e alakohdassa säädettyjen edellytysten käytännön järjestelyt. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (e)korvataan 3 kohta seuraavasti:
            
            
               ”3. Komissio määrittää täytäntöönpanosäädöksillä tämän artiklan 2 kohdan e alakohdassa ja 2 a kohdan d alakohdassa säädettyjen edellytysten käytännön järjestelyt. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
         
         
            
               (5)Lisätään 21 a artikla seuraavasti:
            
            
               ”21 a artikla
            
            
               1. Kunkin jäsenvaltion on myönnettävä toisen jäsenvaltion toimivaltaiselle viranomaiselle automatisoitu pääsy seuraaviin tietoihin kansallisiin ajoneuvorekistereihin liittyen:
            
            
               a) ajoneuvoja koskevat tiedot;
            
            
               b) tiedot ajoneuvon omistajista ja haltijoista, joiden nimiin ajoneuvo on rekisteröity rekisteröintijäsenvaltion lainsäädännössä määritellyllä tavalla. 
            
            
               2. Pääsy 1 kohdassa tarkoitettuihin tietoihin myönnetään seuraavin edellytyksin:
            
            
               i) pääsy liittyy petosepäilyn tutkintaan tai petoksen tekijöiden havaitsemiseen tai yksilöimiseen;
            
            
               ii) pääsy tapahtuu sellaisen 36 artiklan 1 kohdassa tarkoitetun Eurofisc-yhteysvirkamiehen välityksellä, jolla on sähköisten järjestelmien henkilökohtainen käyttäjätunnus, joka mahdollistaa pääsyn näihin tietoihin.
            
            
               3. Komissio määrittää täytäntöönpanosäädöksillä tietojen täsmälliset luokat ja tämän artiklan 1 kohdassa tarkoitetut automatisoitua pyyntöä koskevat tekniset yksityiskohdat sekä tämän artiklan 2 kohdassa säädettyjen edellytysten käytännön järjestelyt. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
            
               (6)korvataan 24 artiklan toinen kohta seuraavasti:
            
            
               ”Jäsenvaltiot vastaavat kaikilta osin järjestelmiensä kehittämisestä sellaisiksi, että niiden välityksellä voidaan vaihtaa näitä tietoja CCN/CSI-verkkoa tai muuta samaan tarkoitukseen käytettävää verkkoa käyttäen.”;
            
            
               (7)korvataan VII luvun otsikko seuraavasti:
            
            
               ”LÄSNÄOLO VIRASTOISSA JA HALLINNOLLISISSA TUTKIMUKSISSA SEKÄ YHTEISET TARKASTUKSET”;
            
            
               (8)muutetaan 28 artikla seuraavasti:
            
            
               (a)lisätään 2 a kohta seuraavasti:
            
            
               ”2 a. Pyynnön esittävän viranomaisen nimeämät toimivaltaiset virkamiehet voivat kyseisen viranomaisen sekä pyynnön vastaanottavan viranomaisen sopimuksesta ja viimeksi mainitun vahvistamien järjestelyjen mukaisesti osallistua pyynnön vastaanottavan jäsenvaltion alueella suoritettaviin hallinnollisiin tutkimuksiin 1 artiklassa tarkoitettujen tietojen keräämiseksi ja vaihtamiseksi. Pyynnön esittävien ja pyynnön vastaanottavien viranomaisten virkamiehet suorittavat nämä hallinnolliset tutkimukset yhdessä. Pyynnön esittävän viranomaisen virkamiesten on voitava käyttää pyynnön vastaanottavan viranomaisen virkamiehille myönnettyjä tarkastusvaltuuksia. Pyynnön esittävien viranomaisten virkamiehillä on oikeus päästä samoihin toimitiloihin ja saada käyttöönsä samat asiakirjat kuin pyynnön vastaanottavan viranomaisen virkamiehet, mutta vain kyseisen hallinnollisen tutkimuksen suorittamista varten. Pyynnön esittävän ja pyynnön vastaanottavan viranomaisen sopimuksesta molemmat viranomaiset voivat viimeksi mainitun vahvistamien järjestelyjen mukaisesti laatia yhteisen tarkastuskertomuksen luonnoksen.”;
            
            
               (b)korvataan 3 kohta seuraavasti:
            
            
               ”3. Pyynnön esittävän viranomaisen virkamiesten, jotka 1, 2 ja 2 a kohdan mukaisesti ovat läsnä toisessa jäsenvaltiossa, on milloin tahansa voitava esittää kirjallinen valtuutus, josta ilmenee heidän henkilöllisyytensä ja virka-asemansa.”;
            
            
               (9)(2)
                     Korvataan 31 artiklan 1 kohta 1 kohta seuraavasti:
            
            
               ”1.
                     Kunkin jäsenvaltion toimivaltaisten viranomaisten on huolehdittava siitä, että henkilöillä, joita yhteisönsisäiset tavaroiden luovutukset tai palvelujen suoritukset koskevat, sekä sijoittautumattomilla verovelvollisilla, jotka suorittavat televiestintäpalveluja, radio- ja televisiolähetyspalveluja ja sähköisesti suoritettavia palveluja, erityisesti niitä, joita tarkoitetaan direktiivin 2006/112/EY liitteessä II, on oikeus saada tällaisia liiketoimia varten vahvistus sähköisesti kenen tahansa tietyn henkilön arvonlisäverotunnisteen voimassaolosta sekä siihen liittyvästä nimestä ja osoitteesta. Lisäksi kunkin jäsenvaltion toimivaltaisten viranomaisten on varmistettava, että on mahdollista saada sähköinen varmennus siitä, onko tietty henkilö 2006/112/EY 13 a artiklan mukainen luotettavaksi tunnustettu verovelvollinen, jos tällaisella verotuksellisella asemalla on merkitystä kyseisen artiklan kannalta. Näiden tietojen on vastattava tämän asetuksen 17 artiklassa tarkoitettuja tietoja.”;
            
         
         
            
               (10)korvataan 32 artiklan 1 kohta seuraavasti:
            
            
               ”1. Komissio julkaisee jäsenvaltioiden antamien tietojen perusteella internetsivustollaan kussakin jäsenvaltiossa direktiivin 2006/112/EY VII osaston 2 luvun, 167 a artiklan, XI osaston 3 luvun ja XII osaston 1 luvun täytäntöönpanemiseksi annetut säännökset yksityiskohtaisina.”;
            
            
               (11)muutetaan 33 artikla seuraavasti:
            
            
               (a)korvataan 1 kohta seuraavasti:
            
            
               ”1. Arvonlisäveropetosten torjumiseksi tehtävän monenvälisen yhteistyön edistämiseksi ja helpottamiseksi tällä luvulla perustetaan kohdennettujen tietojen nopeaan jäsenvaltioiden väliseen vaihtoon, käsittelyyn ja analysointiin sekä mahdollisten jatkotoimien yhteensovittamiseen tarkoitettu verkosto, jäljempänä ’Eurofisc’.”;
            
            
               (b)muutetaan 2 kohta seuraavasti:
            
            
               i)korvataan b ja c alakohta seuraavasti:
            
            
               ”b) suoritettava ja sovitettava yhteen kohdennettujen tietojen nopeaa monenvälistä vaihtoa, yhteistä käsittelyä ja analysointia aloilla, joilla Eurofisc toimii, jäljempänä ’Eurofiscin työalat’;
            
            
               c) sovitettava yhteen osallistuvien jäsenvaltioiden 36 artiklan 1 kohdassa tarkoitettujen Eurofisc-yhteysvirkamiesten työtä vastaanotettujen varoitusten ja tiedustelutietojen käsittelemiseksi.
            
            
               (ii)lisätään d alakohta seuraavasti:
            
            
               ”d) sovitettava yhteen 36 artiklan 1 kohdassa tarkoitettujen Eurofisc-yhteysvirkamiesten yksilöimiä petosepäilyjä ja petoksen tekijöitä koskevia hallinnollisia tutkimuksia.”;
            
            
               (12)korvataan 34 artiklan 2 kohta seuraavasti:
            
            
               ”2. Jäsenvaltioiden, jotka ovat päättäneet osallistua johonkin Eurofiscin työalaan, on osallistuttava aktiivisesti kaikkien osallistuvien jäsenvaltioiden välillä suoritettavaan kohdennettujen tietojen monenväliseen vaihtoon, yhteiseen käsittelyyn ja analysointiin sekä mahdollisten jatkotoimien yhteensovittamiseen. ”;
            
            
               (13)korvataan 35 artikla seuraavasti:
            
            
               ”35 artikla
            
            
               Komissio antaa Eurofiscille teknistä ja logistista tukea. Komissiolla on pääsy 1 artiklassa tarkoitettuihin tietoihin, joita voidaan vaihtaa Eurofiscissä, ainoastaan 55 artiklan 2 kohdassa säädetyissä olosuhteissa.
            
            
               (14)muutetaan 36 artikla seuraavasti:
            
            
               (a)lisätään 1a kohta seuraavasti:
            
            
               ”1a. Jäsenvaltioiden yhteysvirkamiesten on nimettävä Eurofiscin puheenjohtaja Eurofisc-yhteysvirkamiesten joukosta rajoitetuksi ajaksi.
            
            
               Jäsenvaltioiden yhteysvirkamiesten on
            
         
         
            
               a) sovittava Eurofiscin työalojen perustamisesta ja lopettamisesta;
            
            
               b) tutkittava kaikkia Eurofiscin operatiiviseen toimintaan liittyviä kysymyksiä;
            
            
               c) arvioitava vähintään vuosittain Eurofiscin toimintojen tuloksellisuutta ja tehokkuutta;
            
            
               d) hyväksyttävä 37 artiklassa tarkoitettu vuosikertomus.
            
            
               Eurofiscin puheenjohtajan on varmistettava, että Eurofisc toimii asianmukaisesti.”;
            
            
               (b)korvataan 2 kohta seuraavasti:
            
            
               ”2. Johonkin Eurofiscin työalaan osallistuvien jäsenvaltioiden yhteysvirkamiesten, jäljempänä ’osallistuvat Eurofisc-yhteysvirkamiehet’, on nimettävä Eurofiscin työalakoordinaattori osallistuvien Eurofisc-yhteysvirkamiesten joukosta rajoitetutuksi ajaksi.
            
            
               Eurofiscin työalakoordinaattorit
            
            
               a) kokoavat ja lajittelevat osallistuvilta Eurofisc-yhteysvirkamiehiltä saadut tiedot, kuten työalan osallistujat ovat sopineet, ja asettavat kaikki tiedot muiden osallistuvien Eurofisc-yhteysvirkamiesten saataville; nämä tiedot vaihdetaan sähköisesti;
            
            
               b) varmistavat, että osallistuvilta Eurofisc-yhteysvirkamiehiltä saadut tiedot käsitellään ja analysoidaan yhdessä sellaisten asiaankuuluvien kohdennettujen tietojen kanssa, jotka on annettu tiedoksi tai kerätty tämän asetuksen mukaisesti, kuten työalan osallistujat ovat sopineet, ja asettavat tulokset kaikkien osallistuvien Eurofisc-yhteysvirkamiesten saataville;
            
            
               c) antavat palautetta kaikille osallistuville Eurofisc-yhteysvirkamiehille;
            
            
               d) antavat työalan toimintoja koskevan vuosikertomuksen jäsenvaltioiden yhteysvirkamiehille."
            
            
               (c)lisätään 3, 4 ja 5 kohta seuraavasti:
            
            
               ”3. Eurofisc-työalakoordinaattorit voivat toimittaa joko omasta aloitteestaan tai pyynnöstä joitakin koottuja, lajiteltuja ja käsiteltyjä tietoja Europolille ja Euroopan petostentorjuntavirastolle, jäljempänä 'OLAF', kuten työalan osallistujat ovat sopineet.
            
            
               4. Eurofiscin työalakoordinaattorit asettavat Europolilta ja OLAFilta saadut tiedot muiden osallistuvien Eurofisc-yhteysvirkamiesten saataville; nämä tiedot vaihdetaan sähköisesti.
            
            
               5. Eurofisc-työalakoordinaattorit varmistavat myös, että Europolilta ja OLAFilta saadut tiedot käsitellään ja analysoidaan yhdessä sellaisten asiaankuuluvien kohdennettujen tietojen kanssa, jotka on annettu tiedoksi tai kerätty tämän asetuksen mukaisesti, kuten työalan osallistujat ovat sopineet, ja asettavat tulokset osallistuvien Eurofisc-yhteysvirkamiesten saataville.”;
            
            
               (15)korvataan 37 artikla seuraavasti:
            
            
               ”37 artikla
            
            
               Eurofiscin puheenjohtaja toimittaa 58 artiklan 1 kohdassa tarkoitetulle komitealle kaikkien työalojen toimintoja koskevan vuosikertomuksen.
            
            
               Komissio hyväksyy täytäntöönpanosäädöksillä Eurofiscia koskevat käytännön ja menettelylliset järjestelyt. Kyseiset täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.”;
            
         
         
            
               (16)lisätään 48 artiklan 1 kohtaan alakohdat seuraavasti:
            
            
               ”Jos sijoittautumisjäsenvaltio havaitsee, että alv-palautushakemuksen direktiivin 2008/9/EY 5 artiklan mukaisesti tehneellä verovelvollisella on riitauttamaton alv-saatava kyseisessä sijoittautumisjäsenvaltiossa, se voi ilmoittaa tästä saatavasta palautusjäsenvaltiolle, jotta palautusjäsenvaltio voi pyytää verovelvolliselta lupaa alv-palautuksen siirtämiseen suoraan sijoittautumisjäsenvaltioon maksamattoman alv-saatavan lakkaamiseksi. Jos verovelvollinen antaa luvan tällaiseen siirtoon, palautusjäsenvaltio siirtää verovelvollisen puolesta kyseisen määrän sijoittautumisjäsenvaltioon siinä määrin kuin maksamattoman alv-saatavan lakkaamiseksi on tarpeen. Sijoittautumisjäsenvaltion on ilmoitettava verovelvolliselle, riittääkö siirrettävä määrä alv-saatavan kokonaiseen vai osittaiseen lakkaamiseen, 15 päivän kuluessa siirron vastaanottamisesta palautusjäsenvaltiolta.
            
            
               Jos sijoittautumisjäsenvaltio havaitsee, että alv-palautushakemuksen direktiivin 2008/9/EY 5 artiklan mukaisesti tehneellä verovelvollisella on riitautettu alv-saatava kyseisessä sijoittautumisjäsenvaltiossa, se voi ilmoittaa tästä saatavasta palautusjäsenvaltiolle, jotta palautusjäsenvaltio voi pyytää verovelvolliselta lupaa alv-palautuksen siirtämiseen suoraan sijoittautumisjäsenvaltioon sen pidättämiseksi turvaamistoimenpiteenä. Jos verovelvollinen antaa luvan tällaiseen siirtoon ja pidättämiseen, palautusjäsenvaltio siirtää verovelvollisen puolesta kyseisen määrän sijoittautumisjäsenvaltioon siinä määrin kuin riitautetun alv-saatavan maksamisen turvaamiseksi on tarpeen. Sijoittautumisjäsenvaltion on ilmoitettava verovelvolliselle määrän siirtämisestä ja siirretyn määrän pidättämisestä 15 päivän kuluessa siirron vastaanottamisesta palautusjäsenvaltiolta. Määrän siirtäminen sijoittautumisjäsenvaltioon on sallittua ainoastaan, jos sijoittautumisjäsenvaltiossa harjoitetaan tehokasta oikeudellista valvontaa, joka mahdollistaa tuomioistuimen myöntymisen siihen, että pidätetty määrä vapautetaan kokonaan tai osittain verovelvollisen pyynnöstä ja missä menettelyn vaiheessa tahansa.”;
            
            
               (17)korvataan XIII luvun otsikko seuraavasti:
            
            
               ”SUHTEET KOMISSIOON JA MUIHIN TOIMIELIMIIN, ELIMIIN, VIRASTOIHIN JA ERILLISVIRASTOIHIN”;
            
            
               (18)lisätään 49 artiklaan 2 a kohta seuraavasti:
            
            
               ”2 a. Euroopan syyttäjänvirastoon osallistuvien jäsenvaltioiden on neuvoston asetuksen (EU) 2017/1939(*) 24 artiklan mukaisesti annettava kyseiselle virastolle tiedoksi mahdolliset saatavilla olevat tiedot Euroopan parlamentin ja neuvoston direktiivin (EU) 2017/1371(**) 2 artiklan 2 kohdassa tarkoitetuista yhteiseen alv-järjestelmään kohdistuvista vakavista rikoksista.
            
            
               Jäsenvaltiot voivat antaa Euroopan petostentorjuntavirastolle tiedoksi mahdolliset saatavilla olevat tiedot yhteiseen alv-järjestelmään kohdistuvista rikoksista, jotta se voi harkita asianmukaisia toimia toimeksiantonsa mukaisesti.”;
            
            
               _________________________________________________________________
            
            
               (*) Neuvoston asetus (EU) 2017/1939, annettu 12 päivänä lokakuuta 2017, tiiviimmän yhteistyön toteuttamisesta Euroopan syyttäjänviraston (EPPO) perustamisessa (EUVL L 283, 31.10.2017, s. 1).
            
            
               (**) Euroopan parlamentin ja neuvoston direktiivi (EU) 2017/1371, annettu 5 päivänä heinäkuuta 2017, unionin taloudellisiin etuihin kohdistuvien petosten torjunnasta rikosoikeudellisin keinoin (EUVL L 198, 28.7.2017, s. 29).
            
            
               (19)muutetaan 55 artikla seuraavasti:
            
            
               (a)korvataan 2 kohta seuraavasti:
            
            
               ”2. Komission turvallisuusjärjestelyjen hyväksyntäviranomaisen asianmukaisesti hyväksymillä henkilöillä saa olla pääsy näihin tietoihin ainoastaan siltä osin kuin se on tarpeen komission hallinnoimien ja jäsenvaltioiden tämän asetuksen täytäntöönpanemiseksi käyttämien sähköisten järjestelmien huoltoa, ylläpitoa ja kehittämistä varten. ”;
            
            
               (b)korvataan 5 kohta seuraavasti:
            
            
               ”5. Kaikkeen tässä asetuksessa tarkoitettuun varastointiin, käsittelyyn ja vaihtoon sovelletaan Euroopan parlamentin ja neuvoston asetuksen (EU) 2016/679(*) säännöksiä. Jäsenvaltioiden on kuitenkin tämän asetuksen asianmukaiseksi soveltamiseksi rajoitettava asetuksen (EU) 2016/679 5 artiklassa, 12–22 artiklassa ja 34 artiklassa tarkoitettujen velvoitteiden ja oikeuksien soveltamisalaa siinä määrin kuin se on tarpeen mainitun asetuksen 23 artiklan 1 kohdan e alakohdassa tarkoitettujen etujen turvaamiseksi. Tässä asetuksessa tarkoitettu tietojen käsittely ja varastointi on suoritettava vain tämän asetuksen 1 artiklan 1 kohdassa tarkoitettuja tarkoituksia varten, ja näiden tietojen säilytysaikoja on rajoitettava siinä määrin kuin se on tarpeen kyseisten tarkoitusten toteuttamiseksi.”;
            
            
               _____________________________________________________________
            
            
               (*) Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
            
            
               (20)korvataan 58 artiklan 2 kohta seuraavasti:
            
            
               ”2. Kun viitataan tähän kohtaan, sovelletaan Euroopan parlamentin ja neuvoston asetuksen (EU) N:o 182/2011(*) 5 artiklaa.
            
         
         
            
               _________________________________________________________________
            
            
               (*) Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
            
            
               (21)Kumotaan liite I.
            
            
            
               2 artikla
            
            
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2019.
            
            
               Sen 1 artiklan 3 kohdan a ja c alakohtaa ja 9 kohtaa sovelletaan 1 päivästä tammikuuta 2019. 
            
            
               Sen 1 artiklan 3 kohdan b, d ja e alakohtaa, 4 kohdan a, c ja e alakohtaa ja 5 kohtaa sovelletaan 1 päivästä tammikuuta 2020. 
            
            
               Sen 1 artiklan 10 kohtaa sovelletaan 1 päivästä heinäkuuta 2021.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Alv nousi hieman yli biljoonaan euroon vuonna 2015. Tämä on 7 % EU:n BKT:sta eli 17,6 % kansallisista kokonaisverotuloista (Eurostat).
               
               
                  
                     (2)
                  
                        Ensimmäinen neuvoston direktiivi 67/227/ETY, annettu 11 päivänä huhtikuuta 1967, jäsenvaltioiden liikevaihtoverolainsäädännön yhdenmukaistamisesta; toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä.
               
               
                  
                     (3)
                  
                        Neuvoston direktiivi 91/680/ETY, annettu 16 päivänä joulukuuta 1991, yhteisen arvonlisäverojärjestelmän täydentämisestä ja direktiivin 77/388/ETY muuttamisesta verotuksellisten rajojen poistamiseksi (EYVL L 376, 31.12.1991, s. 1).
               
               
                  
                     (4)
                  
                        CASE & Institute for Advanced Studies, Study and Reports on the VAT Gap in the EU-28 Member States: 2017 Final Report, 2017.
               
               
                  
                     (5)
                  
                        Ernst and Young, Implementing the ’destination principle’ to intra-EU B2B supplies of goods, 2015.
               
               
                  
                     (6)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 148).
               
               
                  
                     (7)
                  
                        Eurofisc on kansallisten verovirkamiesten verkosto, joka mahdollistaa alv-petoksia koskevien kohdennettujen tietojen vaihtamisen nopeasti ja monenvälisesti. 
               
               
                  
                     (8)
                  
                        Erityiskertomus nro 24/2015: EU:n sisäisten arvonlisäveropetosten torjuminen: lisätoimia tarvitaan, http://www.eca.europa.eu/Lists/ECADocuments/SR15_24/SR_VAT_FRAUD_FI.pdf
               
               
                  
                     (9)
                  
                        http://www.consilium.europa.eu/en/press/press-releases/2016/05/25-conclusions-vat-action-plan/.
               
               
                  
                     (10)
                  
                        Alv-tietojen vaihtojärjestelmän (VIES) avulla jäsenvaltiot voivat vaihtaa tietoja rajat ylittävistä luovutuksista ja suorituksista sekä arvonlisäverovelvollisista.
               
               
                  
                     (11)
                  
                        Euroopan parlamentin päätöslauselma, annettu 24 päivänä marraskuuta 2016, ”Kohti lopullista alv-järjestelmää ja alv-petosten torjuminen” (2016/2033(INI)).
               
               
                  
                     (12)
                  
                        
                  https://ec.europa.eu/commission/sites/beta-political/files/state-union-2017-brochure_fi.pdf
                  .
               
               
                  
                     (13)
                  
                        COM(2017) 567, 568 ja 569, 4.10.2017.
               
               
                  
                     (14)
                  
                        Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (uudelleenlaadittu).
               
               
                  
                     (15)
                  
                        Poliittiset suuntaviivat seuraavalle Euroopan komissiolle: 
                  https://ec.europa.eu/commission/sites/beta-political/files/juncker-political-guidelines-speech_en_0.pdf
                  . 
               
               
                  
                     (16)
                  
                        Neuvoston päätelmät, annettu 18 päivänä toukokuuta 2017, EU:n painopisteiden asettamisesta järjestäytyneen rikollisuuden ja vakavan kansainvälisen rikollisuuden torjumiseksi vuosina 2018–2021 
                  http://www.consilium.europa.eu/en/meetings/jha/2017/05/18/
                  . Neuvoston päätelmissä määritellään myös seuraava painopiste: ”6) Heikennetään järjestäytyneiden rikollisryhmien ja spesialistien valmiuksia tehdä valmisteveropetoksia ja missing trader -petoksia (MTIC)”. Tämä painopiste toteutetaan kahden operatiivisen toimintasuunnitelman avulla, joista toinen koskee valmisteveropetoksia ja toinen MTIC-petoksia. Näistä kahdesta painopisteestä edellisessä toimintapoliittisessa syklissä saadut kokemukset olisi otettava asianmukaisesti huomioon.
               
               
                  
                     (17)
                  
                        Euroopan parlamentin ja neuvoston direktiivi (EU) 2017/1371, annettu 5 päivänä heinäkuuta 2017, unionin taloudellisiin etuihin kohdistuvien petosten torjunnasta rikosoikeudellisin keinoin.
               
               
                  
                     (18)
                  
                        Neuvoston asetus (EU) 2017/1939, annettu 12 päivänä lokakuuta 2017, tiiviimmän yhteistyön toteuttamisesta Euroopan syyttäjänviraston (EPPO) perustamisessa.
               
               
                  
                     (19)
                  
                        Tiiviimpään yhteistyöhön osallistuvat seuraavat jäsenvaltiot: Belgia, Bulgaria, Espanja, Italia, Itävalta, Kreikka, Kroatia, Kypros, Latvia, Liettua, Luxemburg, Portugali, Ranska, Romania, Saksa, Slovakia, Slovenia, Suomi, Tšekki ja Viro. Alankomaat, Malta, Puola, Ruotsi ja Unkari ovat toistaiseksi päättäneet olla osallistumatta aloitteeseen, kun taas Irlanti ja Yhdistynyt kuningaskunta eivät osallistu siihen pöytäkirjan nro 21 nojalla ja Tanska pöytäkirjan nro 22 nojalla.
               
               
                  
                     (20)
                  
                        Komission yksiköiden valmisteluasiakirja – Tähän ehdotukseen liitetty vaikutustenarviointi. 
               
               
                  
                     (21)
                  
                        Eurofiscin virkamiehet käyttävät TNA:ta alv-tietojen vaihdossa ja yhteisessä käsittelyssä. TNA kykenee havaitsemaan ja visualisoimaan epäilyttävät verkostot varhaisessa vaiheessa.
               
               
                  
                     (22)
                  
                        Asetus (EU) N:o 1286/2013, annettu 11 päivänä joulukuuta 2013, unionin verotusjärjestelmien toimintaa kaudella 2014–2020 parantavan toimintaohjelman (Fiscalis 2020) perustamisesta ja päätöksen N:o 1482/2007/EY kumoamisesta.
               
               
                  
                     (23)
                  
                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta.
               
               
                  
                     (24)
                  
                        COM(2017) 567, 4.10.2017.
               
               
                  
                     (25)
                  
                        EUCARIS-järjestelmän avulla kansalliset rekisteröintiviranomaiset voivat tehdä yhteistyötä kansainvälisiin ajoneuvovarkauksiin ja ajokorttiturismiin liittyvissä tapauksissa vaihtamalla ajoneuvorekisteri- ja ajokorttitietoja. Kaikki EU:n jäsenvaltiot voivat nyt käyttää EUCARIS-yhteistyön kautta kehitettyä ja hallinnoitavaa järjestelmää.
               
               
                  
                     (26)
                  
                        EUVL C […], […], s. […].
               
               
                  
                     (27)
                  
                        EUVL C […], […], s. […].
               
               
                  
                     (28)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 2016 148 final, 7.4.2016).
               
               
                  
                     (29)
                  
                        Ks. neuvoston päätelmät 8. marraskuuta 2016 EU:n nykyisten alv-sääntöjen parannuksista rajatylittävissä liiketoimissa (nro. 14257/16 FISC 190 ECOFIN 1023, 9. marraskuuta 2016).  
               
               
                  
                     (30)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
               
               
                  
                     (31)
                  
                        Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268, 12.10.2010, s. 1).
               
               
                  
                     (32)
                  
                        Neuvoston direktiivi [...]/EU, annettu [...], direktiivin 2006/112/EY muuttamisesta arvonlisäverojärjestelmän tiettyjen sääntöjen yhdenmukaistamiseksi ja yksinkertaistamiseksi sekä lopullisen järjestelmän käyttöön ottamiseksi jäsenvaltioiden välisen kaupan verotusta varten (EUVL L [...]).
               
               
                  
                     (33)
                  3
                        COM(2017) 569 final, 4.10.2017.
               
               
                  
                     (34)
                  4
                        Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268, 12.10.2010, s. 1).
               
               
                  
                     (35)
                  5
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
               
               
                  
                     (36)
                  6
                        COM(2016) 148 final, 7.4.2016.
               
               
                  
                     (37)
                  7 
                        Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1).
               
               
                  
                     (38)
                  
                        Neuvoston päätös 2008/616/YOS, annettu 23 päivänä kesäkuuta 2008, yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOH täytäntöönpanosta (EUVL L 210, 6.8.2008, s. 12).
               
               
                  
                     (39)
                  
                        Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (40)
                  
                        Neuvoston direktiivi 2008/9/EY, annettu 12 päivänä helmikuuta 2008, yksityiskohtaisista säännöistä direktiivissä 2006/112/EY säädetyn arvonlisäveron palauttamiseksi palautusjäsenvaltioon sijoittautumattomille mutta toiseen jäsenvaltioon sijoittautuneille verovelvollisille (EUVL L 44, 20.2.2008, s. 23).
               
               
                  
                     (41)
                  
                        Euroopan parlamentin ja neuvoston direktiivi (EU) 2017/1371, annettu 5 päivänä heinäkuuta 2017, unionin taloudellisiin etuihin kohdistuvien petosten torjunnasta rikosoikeudellisin keinoin (EUVL L 198, 28.7.2017, s. 29).
               
               
                  
                     (42)
                  
                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).